Die moderne mens is ’n primaat van die soogdiergenus Homo, die spesie Homo sapiens en die subspesie Homo sapiens sapiens. Homo sapiens is ’n Latynse frase wat beteken "verstandige mens" of "wyse mens". Mense is die enigste oorblywende lede van die subtribus Hominina, ’n tak van die tribus Hominini wat tot die familie groot ape behoort. Hulle het ’n hoogs ontwikkelde brein wat tot abstrakte denke, taal, selfondersoek en ’n gemeenskapslewe in staat is. Hierdie vermoë, tesame met ’n regop postuur wat die boonste ledemate vry laat om voorwerpe te kan manipuleer, het die spesie meer as enige ander in staat gestel om gereedskap te gebruik. Vroeë Hominini – veral die Australopithecina, wie se brein en anatomie in baie opsigte meer ooreenstem met dié van niemenslike voorouer-ape – word minder dikwels "mense" genoem as die Hominini van die genus Homo. Verskeie van laasgenoemde Hominini het vuur gemaak en ’n groot deel van Eurasië beset, en was sowat 315 000 jaar gelede die voorouers van die anatomies moderne Homo sapiens in Afrika. Hulle het sowat 50 000 jaar gelede tekens van moderne gedrag begin toon.


Selfbeskikking is die beginsel in internasionale reg dat volke die reg het om hul soewereiniteit en internasionale politieke status vrylik te kies met geen eksterne dwang of inmenging nie. Die beginsel noem nie hoe die beslissing gemaak moet word of wat die uitkoms moet wees nie, hetsy dit onafhanklikheid, federalisme, beskerming, ’n vorm van outonomie of selfs volle assimilasie is. Dit noem ook nie wat die afbakening tussen volke behoort te wees nie — of selfs uit watter elemente ’n volk bestaan nie. Daar is selfs teenstrydige definisies en wetlike kriteria vir die bepaling van welke groepe wetlik op die reg van selfbeskikking kan aanspraak maak. Bowendien is selfbeskikking een van vele beginsels wat van toepassing is op die bepaling van internasionale grense. By uitbreiding het dit daarop neergekom dat die term selfbeskikking die vryheid van eie besluitneming sonder eksterne dwang beteken.


Rjazan (Russies: Ряза́нь) is ’n stad in Rusland en die hoofstad van die federale deelgebied Rjazan-oblast. Dit is aan die Oka-rivier geleë, sowat 196 km suidoos van Moskou. Die bevolking in 2013 was 527 905. Rjazan-portaal (ru) Foto's van Rjazan Geargiveer 18 Januarie 2006 op Wayback Machine (en) Foto's van die historiese stadsdeel Wikimedia Commons het meer media in die kategorie Rjazan. Hierdie artikel is vertaal uit die Engelse Wikipedia


Oefa (Russies: Уфа́; Basjkiries: Өфө, Öfö; Tartaars: Уфа, Ufa) is die hoofstad van Basjkortostan, 'n outonome republiek in die Russiese Federasie, met 'n bevolking van sowat 1,1 miljoen. Oefa, wat in 1574 gestig is, is 1 340 km suidoos van Moskou geleë. Strafkamp 319 vir Duitse Gevangenes tydens en na die Tweede Wêreldoorlog was in Oefa geleë. Die administrasie van stad Oefa word in sewe distrikte verdeel (bevolkingsgetalle van 2010): Djomski (Дёмский, 55 230) Kalininski (Калининский, 195 818) Kirowski (Кировский, 130 880) Lenin (Ленинский, 76 288) Oktyabrsky, (Октябрьский, 229 270) Ordschonikidsewski (Орджоникидзевский, 176 877) Sowetski (Советский, 166 449) Etlike landelike nedersettings met 'n inwonertal van 7288 val ook onder die stad se administrasie, sodat die totale bevolking van die stedelike distrik van Oefa 1 038 100 is. Oefa het in 2013 'n bevolking van 1 077 719 gehad. 54,2% is Russe, 27% Tartare, 11,3% Basjkiriërs, 2.6% Oekraïners, 1,1% Tsjoewasjiërs, 1% Mari en 'n verskeidenheid kleiner minderhede (2002).


Tradisionele Oos-Asiatiese maansonkalenders verdeel ’n jaar in 24 sontermyne. Grade van die sontermyne 315° 330° 345° 0° 15° 30° 45° 60° 75° 90° 105° 120° 135° 150° 165° 180° 195° 210° 225° 240° 255° 270° 285° 300° ← ↓ → ↑ Dahan (Chinees: 大寒; pinyin: dàhán) of daikan (Japannees: 大寒) is die 24ste en laaste sontermyn en die einde van die winter. Dit begin wanneer die son die luglengtegraad 300° bereik en eindig wanneer dit die lengtegraad 315° bereik. Dit verwys meer dikwels spesifiek na die dag wanneer die son presies op die lengtegraad 300° is. Volgens die Gregoriaanse kalender begin dit gewoonlik omstreeks 20 Januarie en eindig dit omstreeks 4 Februarie. "24 Sekki". Glossary. National Astronomical Observatory of Japan. Geargiveer vanaf die oorspronklike op 22 Oktober 2019. Besoek op 21 Maart 2016. Matsukawa, Mitsuharu. "24 Sekkis, or Twenty-Four Japanese Small Seasons" (in Engels). Nagoya University. Geargiveer vanaf die oorspronklike op 10 Mei 2015.


Sy is ’n proteïendraad, waarvan sommige soorte geweef kan word om materiaal te maak. Die sydraad bestaan hoofsaaklik uit fibroïen en word deur sekere insekte se larwes vervaardig om kokonne te maak. Die beste bekende sy word verkry van die kokonne van die larwes van die moerbeisywurm, Bombyx mori. Die blink voorkoms van sy is vanweë die driehoekprisma-agtige struktuur van die draad, wat veroorsaak dat die materiaal inkomende lig teen verskillende hoeke weerkaats en so verskillende kleure vertoon. Sy word deur verskeie insekte vervaardig, maar net die sy van motruspes word gebruik vir tekstielvervaardiging. Daar is egter al navorsing gedoen oor ander soorte sy, wat op molekulêre vlak verskil. Sy word hoofsaaklik vervaardig deur die larwes van insekte wat volledige metamorfose ondergaan, maar sommige ander insekte soos webspinners (Embioptera) en spinnekoppe maak ook sy. "Silk" (in Engels). The Free Dictionary By Farlex. Geargiveer vanaf die oorspronklike op 20 Mei 2020. Besoek op 23 Mei 2012. Sutherland TD, Young JH, Weisman S, Hayashi CY, Merritt DJ (2010). "Insect silk: one name, many materials". Annual Review of Entomology.


Die passaatwinde is oostewinde wat in die trope voorkom binne die laer deel van die aarde se atmosfeer naby die ewenaar. Die winde waai hoofsaaklik uit die noordooste in die Noordelike Halfrond en uit die suidooste in die Suidelike Halfrond, en word sterker in die winter en wanneer die Arktiese ossillasie in sy warm fase is. Die winde is eeue lank deur die kapteins van seilskepe gebruik om oor die oseane te vaar en het bygedra tot koloniale uitbreiding na die Amerikas en die vestiging van handelsroetes in die Atlantiese en Stille Oseaan. In meteorologie sorg die passaatwinde vir tropiese storms oor die Atlantiese, Stille en suidelike Indiese Oseaan en waai dit oor land in onderskeidelik Noord-Amerika, Suidoos-Asië, en Madagaskar en Oos-Afrika. Dit waai ook stof weswaarts oor die Atlantiese Oseaan na die Karibiese See en dele van suidoostelike Noord-Amerika. Vlak cumuluswolke kan in passaatwindstelsels gesien word. Hoe swakker die passaatwinde word, hoe groter reënval kan oor naburige landmassas verwag word. Hierdie artikel is vertaal uit die Engelse Wikipedia


Die Dr Nkosazana Dlamini-Zuma Plaaslike Munisipaliteit is 'n nuwe plaaslike munisipaliteit in die Harry Gwala-distriksmunisipaliteit in KwaZulu-Natal, Suid-Afrika. Dit het ontstaan na die samesmelting van die voormalige Ingwe en Kwa Sani Plaaslike Munisipaliteite in Augustus 2016. Hierdie KwaZulu-Natal-verwante artikel is slegs 'n saadjie. U kan ons wikipedia help deur dit uit te brei.


Calton Hill [ˈkɔːltən] is 'n heuwel in die middestad van Edinburg, Skotland wat deel uitmaak van die plaaslike Unesco-wêrelderfenisterrein. Uitsigte vanaf en oor die heuwel is 'n gewilde motief vir skilderye en foto's. Vandag is Skotse regeringsgeboue op of vlakby die heuwel geleë, soos die Skotse regeringsetel in St Andrew's House teen die heuwel se steil suidelike helling, en die Skotse parlementsgebou wat net soos die Holyrood-paleis aan sy voet ontstaan het. Op die heuwel self het in die 19de eeu sommige van Edinburg se ikoniese monumente en geboue ontstaan, waaronder die Nasionale Monument, die Nelson-monument, die Dugald Stewart-monument ter ere van die 18de/19de eeuse filosoof, die Old Royal High School, die Monument vir Politieke Martelaars en die Stedelike Sterrewag van Edinburg. Calton Hill-gids Geargiveer 9 Augustus 2018 op Wayback Machine


Die Suid-Afrikaanse Nasionale Weermag (SANW) is die amptelike krygsmag van Suid-Afrika. Dit het in 1994 tot stand gekom as opvolger van die Suid-Afrikaanse Weermag (SAW). Dit sluit personeel en toerusting van die SAW en voormalige tuislande in, asook personeel van voormalige guerrilla-magte van sekere politieke partye soos die ANC se Umkhonto we Sizwe, die PAC se APLA en die beskermingseenhede van die IFP. Die SANW het die personeel en toerusting van die SAW oorgeneem en magte van die voormalige Bantoestan-tuislandmagte geïntegreer, sowel as personeel van die voormalige guerrilla-magte. Vanaf 2004 word die integrasieproses as afgehandel beskou met die behoud van personeel, struktuur en toerusting van die SAW. Weens integrasieprobleme, finansiële beperkings en ander kwessies het die SANW egter vaardigheidsbeperkings in die gesig gestaar. Die Suid-Afrikaanse kommandostelsel was tot 2008 'n burgerlike milisie wat gebaseer was op plaaslike eenhede van kompanjiegrootte tot bataljongrootte. In die laaste jare was die kommandos se rol om die Suid-Afrikaanse Polisiediens tydens interne operasies te ondersteun. Tydens sulke ontplooiings het die eenhede onder beheer van die SAPD gekom.


Magas (Russies: Мага́с) is die hoofstad van die Republiek van Ingoesjetië, ’n federale deelgebied van Rusland. Dit is in 1995 gestig en het Nazran in 2002 as die republiek se hoofstad vervang. Die bevolking in 2013 was 4 106 en dit maak Magas die kleinste hoofstad van ’n Russiese deelgebied. Wikimedia Commons het meer media in die kategorie Magas. Hierdie artikel is vertaal uit die Engelse Wikipedia


Chanti-Mansiisk (Russies: Ханты-Мансийск; Chanti: Ёмвош, Jombosj; Mansi: Абга, Abga) is ’n stad in Rusland en die hoofstad van die federale deelgebied Chanto-Mansië. Dit is geleë aan die oostelike oewer van die Irtisj-rivier, 15 km van sy samevloei met die Ob-rivier. Die bevolking in 2014 was 93 493. Amptelike webtuiste van Chanto-Mansië Geargiveer 25 Februarie 2012 op Wayback Machine Chanti-Mansiisk-portaal (ru) Wikimedia Commons het meer media in die kategorie Chanti-Mansiisk. Hierdie artikel is vertaal uit die Engelse Wikipedia


Nowokoeznetsk (Russies: Новокузнецк) is ’n stad in Kemerowo-oblast in Rusland met ’n inwonertal van 550 213 (2014). Dit is sowat 3 000 km oos van Moskou geleë. Die stad is in 1618 gestig deur die inwoners van Tomsk as ’n Kosak-fort aan die Tom-rivier en is aanvanklik Koeznetsk (Кузне́цк) genoem. Fjodor Dostojefski is in 1857 hier met sy eerste vrou, Maria Isajewa, getroud. Josef Stalin se vinnige industrialisasie van Rusland in die 1930's het die rustige dorp in ’n groot steenkoolmynbou- en nywerheidstad verander. Van 1931 tot 1932 was dit bekend as Nowokoeznetsk en van 1932 tot 1961 as Stalinsk (Ста́линск) ter ere van Stalin. Hierdie artikel is merendeels vertaal vanaf die Engelse Wikipedia-artikel en:Novokuznetsk Wikimedia Commons het meer media in die kategorie Nowokoeznetsk. Webtuiste van die stadsadministrasie (in Russies) Hierdie Rusland-verwante artikel is ’n saadjie. U kan help deur dit uit te brei.


Die Suid-Afrikaanse Militêre Gesondheidsdiens, voorheen die Suid-Afrikaanse Geneeskundige Diens (SAGD), is die mediese komponent van die Suid-Afrikaanse Nasionale Weermag en sy voorganger die Suid-Afrikaanse Weermag. Die SAGD is in 1968 gestig deur die mediese eenhede van die Suid-Afrikaanse Leër, die Suid-Afrikaanse Lugmag, en die Suid-Afrikaanse Vloot uit die onderskeie diensmagte te neem en in 'n nuwe 'gemeenskaplike diensmag', die SA Geneeskundige Diens, in te deel. In 1979 is die SAGD tot die status van 'n gevegsdiens, gelyk aan die leër, lugmag en vloot, verhef. Die naam is in 1998 na 'Suid-Afrikaanse Militêre Gesondheidsdiens' verander. Suid-Afrikaanse Geneeskundige Diens (afgekort: SAGD) is die vorige naam van die huidige Suid-Afrikaanse Militêre Gesondheidsdiens. In die sewentigerjare is die bevel en beheerstruktuur van die Suid-Afrikaanse Weermag (SAW) verskeie kere hersien om by veranderende omstandighede aan te pas. As deel hiervan is die Suid-Afrikaanse Geneeskundige Diens op 1 Julie 1979 gestig om naas die Leër, Lugmag en Vloot die vierde weermagsdeel te word.


Filosofie of wysbegeerte is 'n vakgebied wat die kennis van, en insig in 'n verskeidenheid fundamentele sake najaag, soos byvoorbeeld realiteit, kennis, betekenis, waarde, bestaan en waarheid. In omgangstaal word die term filosofie baie keer gebruik om te dui op 'n ingesteldheid, uitgangspunt of lewensbeskouing. Hierdie artikel handel eerder oor filosofie as 'n akademiese vakgebied. Histories het 'filosofie' enige kennisversameling omvat. Vanaf die tyd van die Antieke Griekse filosoof Aristoteles tot die 19de eeu, het 'natuurfilosofie' sterrekunde, geneeskunde en fisika behels. Isaac Newton se wiskundige beginsels van natuurfilosofie uit 1687 word byvoorbeeld later as 'n fisikaboek geklassifiseer. In die 19de eeu het die groei van moderne navorsingsuniversiteite gelei tot die professionalisering en spesialisering van akademiese filosofie en ander dissiplines. In die moderne era het sommige ondersoeke wat tradisioneel deel van die filosofie was, afsonderlike akademiese dissiplines geword, waaronder sielkunde, sosiologie, taalkunde en ekonomie. Ander ondersoeke wat nou verband hou met kuns, wetenskap, politiek of ander beroepe, was steeds deel van die filosofie. Byvoorbeeld is skoonheid objektief of subjektief? Is daar baie wetenskaplike metodes of net een.


Godsdiens bestaan uit verskeie stelsels gelowe en praktyke wat deur mense dwarsoor die wêreld beoefen word.


Die Mooimeisie (Chrysococcyx cupreus) is 'n koekoek in die Cuculidae familie. Die Mooimeisie kom in die volgende lande voor: Angola, Botswana, Burundi, Kameroen, Sentraal-Afrikaanse Republiek, Republiek van die Kongo, Demokratiese Republiek van die Kongo, Ivoorkus, Ekwatoriaal-Guinee, Eritrea, Ethiopië, Gaboen, Gambië, Ghana, Guinee, Guinee-Bissau, Kenia, Liberië, Malawi, Mali, Mosambiek, Namibië, Nigerië, Rwanda, São Tomé en Príncipe, Senegal, Sierra Leone, Suid-Afrika, Sudan, eSwatini, Tanzanië, Togo, Uganda, Zambië, en Zimbabwe. Die voël is 'n broeiparasiet en gebruik hoofsaaklik die groenrugkwêkwêvoëls as broeigasheer. Engelse naam: Emerald Cuckoo Wetenskaplike naam: Chrysococcyx cupreus Alfabetiese lys van Suid-Afrikaanse voëls Lys van Suid-Afrikaanse voëls (Groepeer) Lys van Suider-Afrikaanse voëls volgens wetenskaplike name Hierdie artikel is ’n saadjie. Voel vry om Wikipedia te help deur dit uit te brei.


UTC+09:00 is die tydsone vir: Wes-Australië het in 2006 gekies om somertyd vir 'n proefperiode van 3 jaar in te stel, waarna dit geëvalueer sal word. (en) Statoids Time Zones of Mongolia (en) Stede in UTC+9


Bakterieë (enkelvoud: bakterie, uitspraak: baktérie) is 'n hoofgroep lewende organismes. Meeste is mikroskopies en eensellig, met 'n relatief eenvoudige selstruktuur sonder 'n selkern, en organelle soos mitochondrië en bladgroenkorrels. Bakterië is prokariote, in teenstelling met organismes met meer komplekse selle wat bekend staan as eukariote. Die term "bakterië" word soms vir alle prokariote gebruik of vir 'n hoofgroep daarvan, andersins bekend as eubacteria, afhangend van idees oor hulle verwantskap. Bakterieë is die volopste van alle organismes. Hulle is alomteenwoordig in grond, water en as simbionte van ander organismes. Baie patogene is bakterië. Meeste is piepklein, gewoonlik slegs 0.5-5.0 μm in hulle langste dimensie, alhoewel reuse bakterië soos Thiomargarita namibiensis en Epulopiscium fishelsoni groter as 0.5 mm kan word. Hulle het normaalweg selwande, soos plant- en swamselle, maar met 'n heeltemal ander samestelling (peptidoglycane). Vele beweeg deur flagella te gebruik, wat struktureel van die flagella van ander groepe verskil. Die eerste bakterieë is deur Antonie van Leeuwenhoek in 1683 waargeneem met behulp van 'n enkellens mikroskoop wat hy self ontwerp het.


Alfred Schieske (6 September 1908 – 14 Julie 1970) was 'n Duitse akteur. 1941: Das tapfere Schneiderlein 1959: A Matter of Minutes 1969: Michael Kohlhaas 1967: Liebesgeschichten 1967: Die Nibelungen 1957: Cardillac 1960: Der Fehltritt 1960: Der Untergang der 'Freiheit' 1961: Die Journalisten 1962: Jeder stirbt für sich allein 1964: Tom und seine Söhne 1964: Rameaus Neffe 1964: O.E. Hasse - Porträt eines Schauspielers 1965: Das Gespenst von Canterville 1966: Der Richter von London 1967: Der Revisor 1967: Wo liegt Jena? 1968: Die Wilde 1968: Flachsmann als Erzieher 1969: Zehn kleine Negerlein Alfred Schieske in die Internet-rolprentdatabasis


Saipan is die hoofstad en grootste stad van die eilandnasie Noordelike Mariana-eilande op die eiland Saipan, 'n deel van die Verenigde State van Amerika. Die stad het 'n bevolking van 48 317 in 2010 gehad en het 'n oppervlakte van 115,38 km². Hierdie artikel is ’n saadjie. Voel vry om Wikipedia te help deur dit uit te brei.


Saddam Hoesein (28 April 1937, Al-Awja naby Tikrit - 30 Desember 2006, Bagdad) was van 1979 tot 2003 die president en diktator van Irak. Hoesein, wat gebore is as Saddam Hoesein Abd al-Madjid al-Tikriti (Arabies: صدام حسين عبد المجيد التكريتي) was 'n Soennitiese Moslem en sy familie was eenvoudige skaapwagters. Sy ma het hom blykbaar Saddam genoem wat "die een wat konfronteer" beteken. Hoesein het nooit sy pa geken nie, aangesien dié die familie verlaat het ses maande voor sy geboorte. Sy ma het daarna hertrou en Hoesein het drie halfbroers bygekry. Sy stiefpa het hom blykbaar hardhandig behandel en Saddam het as 'n seun van sy stiefpa gevlug en in Bagdad by sy oom, Kharaillah Tulfah, gaan bly. Hy is later met Tulfah se dogter getroud. Hoesein se oom het sy leermeester geword. Tulfah was 'n Irakse nasionalis. Hoesein het ná skool regte gaan studeer, maar het in 1957 opgeskop en lid van die pan-Arabiese Ba'ath Party geword. Tulfah was ook lid van die party.


Sonny Bupp (10 Januarie 1928 – 1 November 2007) was 'n Amerikaanse akteur. Hy was bekend vir sy rolle in die rolprente Renegade Trail (1939), No Place to Go (1939), Three Faces West (1940), en Citizen Kane (1941). 1939: Renegade Trail 1939: No Place to Go 1940: Three Faces West 1941: Citizen Kane Sonny Bupp in die Internet-rolprentdatabasis


Die jaar 1932 was 'n skrikkeljaar wat volgens die Gregoriaanse kalender op 'n Vrydag begin het. Dit was die 32ste jaar van die 20ste eeu n.C. In teenstelling met gewone jare het die jaar 366 dae en 'n 29 Februarie gehad. James Chadwick ontdek neutrone, die neutrale boustene van die kern van ’n atoom. 27 Januarie – Marjorie Hingle word in ’n Johannesburgse tussenverkiesing die eerste vrou wat in Suid-Afrika stem. 28 Januarie – Japannese troepe beset Sjanghai in die Republiek China. 4-15 Februarie – Die derde Olimpiese Winterspele word in Lake Placid, Verenigde State van Amerika, aangebied. 24 Junie – ’n Militêre staatsgreep beëindig die mag van die koning van Siam (Thailand). 2 Julie – Die term ‘New Deal’ word deur president Franklin D. Roosevelt vir die eerste keer gebruik. 17 Julie – Leeudoringstad-spoorwegramp: 'n Goederetrein met 'n vrag van 1200 ton dinamiet ontplof by Leeudoringstad in Suid-Afrika. 30 Julie-14 Augustus – Die tiende Olimpiese Somerspele word in Los Angeles, Verenigde State van Amerika, aangebied.


Johan Anthoniszoon (Jan) van Riebeeck (Culemborg, 21 April 1619 – Batavia, 18 Januarie 1677), was die stigter van die eerste kolonie in Suid-Afrika in opdrag van die Verenigde Oos-Indiese Kompanjie (VOC). Sy stigting by die Kaap die Goeie Hoop groei tot die Kaapkolonie, die Unie van Suid-Afrika en uiteindelik die Republiek van Suid-Afrika. Van Riebeeck word groot in Schiedam as die seun van ’n dokter en trou daar met Maria de la Quellerie op 28 Maart 1649. Sy sterf in Malakka op 2 November 1665. Van Riebeeck vul al vanaf 1639 ’n aantal poste by die VOC: eerste vertoef hy in Batavia as doktersassistent, waarna hy Japan besoek. Sy belangrikste pos was as hoof van die handelspos in Tonkin, Viëtnam, maar hy word teruggeroep nadat dit aan die lig kom dat hy homself aan privaathandel skuldig gemaak het. In 1648 doen Van Riebeeck aan boord van De Coninck van Polen in Tafelbaai aan. Die skip was deel van die retoervloot onder vlootvoog Wollebrand Geleynsz de Jong wat van 8 Maart tot 3 April aldaar vertoef het om die bemanning van die Nieuwe Haerlem af te haal.


Kgalagari is een van die Bantoetale wat in Botswana, langs die Suid-Afrikaanse grens gepraat word. Dit word deur ongeveer 40 000 mense gepraat. In die taal staan dit bekend as Shekgalagari. Kgalagari (ook weergegee as Kgalagadi, Kgalagarhi, Khalagari, Khalakadi, Kxhalaxadi, Qhalaxarzi, Shekgalagadi, Shekgalagari of Kqalaqadi ) is die naaste verwant aan Tswana, en is tot onlangs as 'n dialek van Tswana geklassifiseer. Dialekte sluit in Shengologa, Sheshaga, Shebolaongwe, Shelala, Shekhena, Sheritjhauba en Shekgwatheng. Hierdie artikel is ’n saadjie. Voel vry om Wikipedia te help deur dit uit te brei.


Chichewa, ook bekend as Chinyanja, is ’n taal van die Bantoetaalfamilie. Die voorvoegsel "chi" word vir tale gebruik en dit beteken dus die taal van die Chewa-stam. In Malawi is die naam in 1968 amptelik van Chinyanja na Chichewa verander op aandrang van die destydse president, Hastings Kamuzu Banda (wat self van die Chewa-stam was), en dit is steeds die naam wat meestal in die land gebruik word. In Zambië word Chichewa deur ander volke soos die Ngoni en die Kunda gepraat en die meer algemene naam Chinyanja, "(taal) van die meer" (met verwysings na die Malawimeer) word eerder gebruik. In Zambië word dit Cinyanja gespel en in Mosambiek Cinianja. Chichewa is die bekendste taal van Malawi en word veral in die sentrale en suidelike dele van die land gepraat. "Dit is ook een van die sewe amptelike Afrikatale van Zambië, waar dit hoofsaaklik in die Oostelike Provinsie gepraat word. Dit word ook in Mosambiek gepraat, sowel as in Zimbabwe, waar dit volgens sekere ramings die plaaslike taal is wat die derde meeste gepraat word, naas Shona en Noord-Ndebele."


’n Kirkwoodgaping is ’n gaping of afname in die verspreiding van die semihoofasse (of die periodes) van die wentelbane van asteroïdes in die hoofgordel. Dit stem ooreen met die ligging van die wentelresonansies met Jupiter. Daar is byvoorbeeld baie min asteroïdes met ’n semihoofas naby 2,5 AE, of ’n periode van 3,95 jaar, dus in ’n 3:1-resonansie met Jupiter (drie omwentelings vir elke omwenteling van Jupiter). Ander resonansies stem ooreen met ander heelgetalverhoudings tot Jupiter se wentelperiode. Die swakker resonansies lei tot ’n uitputting van asteroïdes, terwyl pieke in die histogram dikwels voorkom vanweë die teenwoordigheid van ’n prominente asteroïdefamilie. Die gapings is in 1866 die eerste keer opgelet deur Daniel Kirkwood, wat ook hul oorsprong in die wentelresonansies met Jupiter reg voorspel het terwyl hy ’n professor in Canonsburg, Pennsilvanië, was. Die meeste Kirkwoodgapings is uitgeput, anders as die resonansies van Neptunus of Jupiter se 3:2-resonansie, wat voorwerpe behou wat vasgevang is tydens die groot planete se migrasie volgens die Nice-model. ’n Relatief klein getal asteroïdes is wel onlangs ontdek wat ’n groot eksentrisiteit het en in die Kirkwoodgapings lê.


Sojoez of sojoes (Cyrillies: "союз") is Russies vir "unie" en kan verwys na: Unie van Sosialistiese Sowjetrepublieke, ook bekend as die Sowjetunie, 'n voormalige staat in Noord-Eurasië Sojoes-program, 'n Sowjetse ruimteprogram Sojoes 1, 'n ruimtetuig in die Sojoes-program Sojoes 23, 'n ruimtetuig in die Sojoes-program


Grantiidae is 'n familie van sponsdiere uit die klas van die Calcarea (kalksponse). Amphiute (Hanitsch, 1894) Aphroceras (Gray, 1858) Grantia (Fleming, 1828) Leucandra (Haeckel, 1872) Leucandrilla (Borojevic, Boury-Esnault & Vacelet, 2000) Leucettaga (Haeckel, 1872) Sycandra (Haeckel, 1872) Sycodorus (Haeckel, 1872) Sycute (Dendy & Row, 1913) Synute (Dendy, 1892) Teichonopsis (Dendy & Row, 1913) Ute (Schmidt, 1862)


Laocoetis is 'n genus van sponsdiere uit die klas van die Hexactinellida. Laocoetis perion Lévi, 1986


Japan Nasionale Roete 251 is 'n nasionale snelweg in Japan. (jp) www.mlit.go.jp Hierdie artikel is ’n saadjie. Voel vry om Wikipedia te help deur dit uit te brei.


Paraheteropia is 'n genus van sponsdiere uit die klas van die Calcarea (kalksponse). Paraheteropia ijimai (Hozawa, 1916)


Sharome van Schalkwyk is 'n lid van die Nasionale Vergadering van Suid-Afrika vir die African National Congress. Hierdie artikel is ’n saadjie. Voel vry om Wikipedia te help deur dit uit te brei.


Erylinae is 'n subfamilie van sponsdiere uit die klas van die Demospongiae (gewone sponse). Caminella Lendenfeld, 1894 Caminus Schmidt, 1862 Erylus Gray, 1867 Melophlus Thiele, 1899 Pachymatisma Bowerbank in Johnston, 1842 Penares Gray, 1867


Japan Nasionale Roete 119 is 'n nasionale snelweg in Japan. (jp) www.mlit.go.jp Hierdie artikel is ’n saadjie. Voel vry om Wikipedia te help deur dit uit te brei.


Japan Nasionale Roete 127 is 'n nasionale snelweg in Japan. (jp) www.mlit.go.jp Hierdie artikel is ’n saadjie. Voel vry om Wikipedia te help deur dit uit te brei.


Maureen Scheepers is 'n lid van die Nasionale Vergadering van Suid-Afrika vir die African National Congress. Hierdie artikel is ’n saadjie. Voel vry om Wikipedia te help deur dit uit te brei.


Hierdie artikel handel oor die Jakarandaboom. Vir ander betekenisse, sien Jakaranda (dubbelsinnig). Die Jakaranda (Jacaranda mimosifolia) is 'n sierboom wat vanaf die Andes in Suid-Amerika ingevoer en genaturaliseer geraak het. Die boom word aangeplant as skaduweeboom en ook vir die pers blomme wat dit in die lente dra wanneer die boom sonder blare is. Dit is amptelik as 'n indringerplant verklaar. Die bome word oor die algemeen tussen vyf en vyftien meter hoog. Die blare is dubbelveervormig en saamgesteld. Naas sierboom, het die boom ook medisinale waarde, wat onder andere teen Bacillus, Staphylococcus en Escherichia coli help. Pretoria, die administratiewe hoofstad van Suid-Afrika, staan algemeen as die Jakarandastad bekend. 'n Groot aantal jakarandas is in die stad aangeplant. Dié bome kleur die stad se strate pers as dit in Oktober begin blom. Die eerste twee jakarandabome in Pretoria is in die 1880's uit Brasilië ingevoer en by 'n skool in Arcadia geplant. 'n Ruk daarna het die destydse staatskweker, James Clarke, opdrag gekry om bome in die Staatskwekery in Groenkloof te kweek.


Friedrich Wilhelm Heinrich Alexander von Humboldt (* 14 September 1769 in Berlyn; † 6 Mei 1859 in Berlyn) was 'n Duitse natuurvorser met 'n studieveld wat ver buite die grense van Europa gestrek het. Sy wetenskaplike werk, wat in 'n tydsbestek van meer as sewe dekades ontstaan het, het die destydse kennis oor die wêreld aansienlik vergroot en van hom een van die medestigters van die geografie as 'n empiriese wetenskap gemaak. Alexander von Humboldt het navorsingsreise na Latyns-Amerika, die Verenigde State en Sentraal-Asië onderneem. Hy het self veldnavorsing oor onder meer fisika, chemie, geologie, mineralogie, vulkanologie (oorkoming van neptunisme), plantkunde (hy het plantgeografie as 'n wetenskap bevestig), dierkunde, klimatologie (isoterme), oseanografie en sterrekunde, maar ook oor kwessies rakende ekonomiese geografie, etnologie en demografie gedoen. By die samestelling van sy wetenskaplike publikasies het hy met 'n groot aantal leidende internasionale deskundiges uit verskillende domeine gekorrespondeer en sodoende sy eie wetenskaplike netwerk geskep. In Duitsland het hy veral met sy Ansichten der Natur ("Beskouings oor die natuur") en sy Kosmos buitengewone gewildheid geniet.


Suid-Afrika beslaan die suidelike punt van Afrika, met 'n kuslyn van meer as 2 500 kilometer (1 600 myl). Dit strek suidwaarts van die woestyngrens met Namibië aan die Atlantiese oseaan (weskus), om die punt van Afrika en dan noordoos tot by die grens met Mosambiek aan die Indiese Oseaan. Die laagliggende kusstreek is smal vir 'n groot deel van daardie afstand, en dit verander na 'n bergagtige platorand (Groot Platorand) wat die kus skei van die hoë binnelandse plato. Op sommige plekke, veral in die provinsie van KwaZulu-Natal in die ooste, is die afstand tussen die kus en die platorand groter. Hoewel die meeste van die land as semi-droog geklassifiseer word, het dit 'n aansienlike variasie in klimaat sowel as topografie. Die Suid-Afrikaanse sentrale plato bevat enkele groot riviere: die Limpoporivier (waarvan 'n gedeelte ook aan Zimbabwe grens) die Oranjerivier (met sy grootste sytak, die Vaalrivier) wat met 'n veranderlike vloei loop oor die sentrale landskap van oos na wes en uitmond in die Atlantiese Oseaan aan die Namibiese grens.


7 Junie is die 158ste dag van die jaar in die Gregoriaanse kalender (159ste dag in 'n skrikkeljaar). Daar volg nog 207 dae in die res van die jaar. 1304 – Pous Benedictus XI ekskommunikeer Guillaume de Nogaret. 1370 – Pous Urbanus V stel Pierre d'Estaign en Pietro Corsini aan as kardinaal. 1424 – Pous Martinus V stel Rhabanus van Helmstatt aan as biskop van Utrecht. Rhabanus bedank weens vrees vir vyandelikhede. 1494 – Die verdrag van Tordesillas word geteken. Dit besleg die konflik tussen Spanje en Portugal oor die nuut-ontdekte Amerikas. 1520 – Hendrik VIII Tudor en Francis I van Frankryk ontmoet op die Veld van die Goudlaken by Calais, Frankryk. 1555 – Pous Paulus IV stel sy neef Carlo Carafa aan as kardinaal. Carafa word afgeset en tereggestel op 4 Maart 1561. 1576 – Die Engelse navigator Martin Frobisher wat na die Noordwes-deurgang gesoek het, vertrek na Labrador. 1706 – Pous Clemens XI stel Michelangelo Conti (later Pous Innocentius XIII) aan as kardinaal. 1929 – Die Lateraanse verdrag word bekragtig.


Die jaar 1946 was 'n gewone jaar wat volgens die Gregoriaanse kalender op 'n Dinsdag begin het. Dit was die 46ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad. 10 Januarie – Die eerste algemene vergadering van die Verenigde Nasies open in Londen. Altesaam 51 lidlande is verteenwoordig. 1 Februarie – Noorweegse politikus Trygve Lie word verkies tot die eerste VN-sekretaris-generaal. 18 Februarie – In sy eerste konsistorie stel Pous Pius XII 32 nuwe kardinale aan met veel nie-Italiane en geestelikes uit China, Indië en die Midde-Ooste. 24 Februarie – Kolonel Juan Perón word vir sy eerste termyn as president van Argentinië verkies. 16 April – Die ryk goudveld in die Vrystaatse Goudvelde word op die plaas Geduld ontdek. 17 April – Sirië word van Frankryk onafhanklik. 18 April – Die Volkebond word ontbind. 25 Mei – Jordanië word van die Verenigde Koninkryk onafhanklik. 4 Julie – Die Filippyne word van die Verenigde State onafhanklik. 7 Julie – Moeder Frances Xavier Cabrini word die eerste Amerikaner wat heilig verklaar word deur die Rooms-Katolieke Kerk.


Die Suidelike Federale Distrik (Russies: Южный федеральный округ, Joezjni federalni okroeg) is een van die agt federale distrikte van Rusland. Dit is hoofsaaklik geleë op die Ponties-Kaspiese Steppe. Die distrik is op 19 Januarie 2010 in twee verdeel, en die voormalige suidelike gebiede het die nuwe Federale Distrik Noord-Kaukasus gevorm. Die bevolking tel 13 854 334, volgens die 2010-sensus. Die huidige presidensiële afgevaardigde is Wladimir Oestinof. Administratiewe kaarte van Rusland Geargiveer 2 April 2004 op Wayback Machine https://web.archive.org/web/20040404184031/http://baikaland.tripod.com/russia/yufo.html Suidelike Federale Distrik Hierdie artikel is vertaal uit die Engelse Wikipedia [1] Russiese 2010-sensus Koördinate: 47°14′N 39°43′O / 47.233°N 39.717°O / 47.233; 39.717


Nieu-Guinee of Papoea-eiland (Engels: New Guinea; Tok Pisin: Niugini; Nederlands: Nieuw-Guinea; Indonesies: Papua of, histories, Irian; Duits: Neuguinea), die wêreld se tweede grootste eiland na Groenland, beslaan 'n oppervlakte van 786 000 km² en is in die westelike Stille Oseaan net suid van die ewenaar geleë. Geografies is dit oos van die Maleise argipel, waarby dit soms ingesluit word as deel van 'n groter Indo-Australiese argipel. Geologies maak dit, aaneenlopend met Australië, deel uit van die Sahoel-kontinent, ook bekend as die Groter-Australië. Die twee landmassas is van mekaar geskei toe die area, bekend as die Torres-straat oorvloei is na die laaste Ystydperk. Antropologies word dit as 'n deel van Melanesië beskou. Polities omvat die westelike helfte van die eiland twee Indonesiese provinsies: Papoea en Wes-Papoea. Die oostelike helfte vorm die vasteland van die eilandnasie Papoea-Nieu-Guinee. Nieu-Guinee het 'n bevolking van sowat 7,5 miljoen, wat 'n baie lae bevolkingsdigtheid meebring van 8 inwoners/km².


Shona (chiShona in Shona) is 'n Bantoetaal, inheems aan die Mashona-stam van Zimbabwe, Suid-Zambië en Mosambiek. Shona bestaan uit 'n aantal dialekte, naamlik Zezuru, Karanga, Manyika, Ndau en Korekore. Sekere taalkundiges beskou Karanga enersyds as 'n taal op sigself, of wend dit aan as 'n omvattende term vir al die variante. Shona is een van die belangrikste tale in Zimbabwe, tesame met Noord-Ndebele en die amptelike besigheidstaal, Engels, en een van die amptelike tale van dié land. Volgens Ethnologue word die vyf hoofdialekte van Shona deur 10,7 miljoen mense as moedertaal gepraat, wat dit die tweede grootste van die Bantoetale maak. Zoeloe is eerste met 12 miljoen moedertaalsprekers. "Ethnologue: Languages of the World, Seventeenth edition, Shona" (in Engels). Ethnologue. Geargiveer vanaf die oorspronklike op 29 Februarie 2020. Besoek op 21 Januarie 2016. Werner, Alice (1917). "The Language of Southern Rhodesia". Bulletin of the School of Oriental Studies, University of London (Cambridge University Press). 1 (1): 106–108. Besoek op 25 Januarie 2022.


Leksikografie is die skryf of saamstel van 'n woordeboek. 'n Leksikograaf is 'n woordeboekskrywer, dus iemand wat 'n woordeboek saamstel. Leksikografie gaan in wese oor die vraag: Hoe kan woordinligting (soos betekenis, spelling, uitspraak en gebruik) op 'n gebruikersvriendelike en verantwoordelike manier vir die gebruiker toeganklik gemaak word. Die wetenskaplike bestudering hiervan word die teoretiese toepassing van die leksikografie genoem. Aleksander Brückner, Pools Boerneef, Afrikaans F.F. Odendaal, Afrikaans M.S.B. Kritzinger, Afrikaans Noah Webster, Amerikaans P.C. Schoonees, Afrikaans Samuel Johnson, Engels Lys van Afrikaanse vakwoordeboeke en terminologielyste Lys van gedrukte Afrikaans-vreemdtalige woordeboeke Lys van gedrukte Nederlands-vreemdtalige woordeboeke Hierdie artikel is ’n saadjie. Voel vry om Wikipedia te help deur dit uit te brei.


Jorge Ibargüengoitia Antillón (Guanajuato, 22 Januarie 1928 – Mejorada del Campo, 27 November 1983) was 'n Meksikaanse skrywer. Hy studeer in New York met 'n beurs van die Rockefeller Stigting en was 'n professor in UNAM en UDLAP. Hy het gesterf in die vliegongeluk Avianca Vlug 011. Susana y los jóvenes (1954) La lucha con el ángel (1955) Clotilde en su casa, como Un adulterio exquisito (1955) Ante varias esfinges (1959) El viaje superficial (1960) El atentado – Premio Casa de las Américas, 1963 La conspiración vendida (1975) Los buenos manejos (1980) Los relámpagos de agosto (1965) Maten al león (1969) Estas ruinas que ves (1975) Las muertas (1977) Dos crímenes (1979) Los conspiradores (1981) https://www.literatura.us/jorge/index.html Wikimedia Commons het meer media in die kategorie Jorge Ibargüengoitia.


Qaboos bin Said Al Said (Arabies: قابوس بن سعيد آل سعيد, IPA: [qaː.buːs bin sa.ʕiːd ʔaːl sa.ʕiːd]; 18 November 1940 - 10 Januarie 2020) was die Sultan van Oman van 1970 tot sy dood in 2020. Hy was 'n afstammeling van die veertiende generasie van die stigter van die Huis van Al Said, en was die langste dienende leier in die Midde-Ooste en die Arabiese wêreld ten tyde van sy dood. Die enigste seun van Sultan Said bin Taimur van Maskat en Oman, Qaboos, is in Engeland opgelei en was 'n gegradueerde van die Royal Military Academy Sandhurst. Hy het in 1966 na Oman teruggekeer en is deur sy vader onder virtuele huisarres geplaas. In 1970 bestyg Qaboos die Omani-troon nadat hy sy eie vader in 'n staatsgreep omvergewerp het, met Britse steun. Die land is vervolgens herbenoem tot die Sultanaat van Oman. Qaboos het 'n beleid van modernisering en ontwikkeling geïmplementeer en 'n einde gemaak aan die internasionale isolasie van Oman. Sy regering het 'n toename in die lewenstandaard en ontwikkeling in die land, die afskaffing van slawerny, die einde van die Dhofar-rebellie en die bekendmaking van die grondwet van Oman.


Die lukwart (Eriobotrya japonica) is 'n vrugteboom in die subfamilie Maloideae van die familie Rosaceae, inheems aan die suidooste van China. Dit word ook die Japannese medlar genoem. Dit is 'n immergroen, groterige struik of kleinerige boom met 'n ronde kroon, kort stam en wollerige nuwe blare. Die boom kan 5–10 m hoog groei, maar is gewoonlik korter, ongeveer 3–4 m. Die vrugte is op hulle soetste as hulle sag en geel is. Indien lukwarte in groot hoeveelhede geëet word, oefen dit 'n ligte maar merkbare kalmerende effek uit, wat tot 24 uur kan voortduur. Die lukwart is oorspronklik 'n vrug uit die suidooste van China. Dit is na Japan versprei en het reeds sedert die vroegste tye daar natuurlik voorgekom, waar dit nou reeds vir meer as 'n duisend jaar verbou word. Dit het ook natuurlik gevestig in Indië en vele ander plekke in die wêreld. Sjinese immigrante het heel waarskynlik die lukwart na Hawaii versprei. Japan is die grootste produsent van lukwarte (Januarie tot Junie), gevolg deur China (Maart tot Julie).


Eike of akkerbome (genus: Quercus) is eenhuisige bome met manlike en vroulike blomme. Die verspreidingsgebied van die sowat 500 verskillende spesies is besonder wyd. Die bome is inheems in die Noordelike Halfrond, maar aard van digby die twee poolstreke tot in die trope. Saam met beuke en kastaiings behoort eike tot die familie doppiesdraers (Fagaceae). Eike word oral ter wêreld weens hul ekonomiese waarde (hout, looisuur en kurk) aangeplant en hoewel die bome volop in Suid-Afrika voorkom, is hulle nie inheems nie maar is in die tyd van Jan van Riebeeck en Simon van der Stel ingevoer. Die groeiwyse van die Suid-Afrikaanse eike verskil egter van die in Europa. Eikebome met hul dik stamme, skurwe bas, knoetserige takke en donkergroen blare het sedert die vroegste tye 'n belangrike rol in die Europese kultuur gespeel. Die Kelte en Germane het hulle as heilige bome beskou, wat die woonplek van die oppergod Wodan was (vandaar die naam wodanseik vir besonder groot eike). Onder eikebome is offers gebring en inwydings- en rouplegtighede gehou.


Hedonisme is 'n denkrigting waarvolgens genot en geluk die primêre of belangrikste intrinsieke waarde en die hoogste doel van die menslike lewe is. 'n Hedonis streef na die verkryging van netto genot (genot minus pyn). Die oorsprong van die naam is die Griekse woord vir "vreugde" (ἡδονισμός hēdonismos van ἡδονή hēdonē "genot", verwant aan die Engelse woord sweet + agtervoegsel -ισμός -ismos "isme"). 'n Uiters sterk afkeer van hedomisme is hedonofobie. In die oorspronklike Ou Babiloniese weergawe van die Epos van Gilgamesh, wat kort na die uitvinding van skryf geskryf is, het Siduri die volgende raad gegee: "Eet jou versadig. Wees dag en nag vrolik. Laat jou dae vol vreugde wees. Dans dag en nag en maak musiek  […] Dit is al waaroor die mens se lewe gaan". Dit is waarskynlik die eerste aangetekende bepleiting van 'n hedonistiese filosofie. Tonele van 'n harpspeler wat gaste by 'n fees vermaak, was algemeen in antieke Egiptiese grafte, en het soms hedonistiese elemente bevat.


Rio de Janeiro [ˈʁi.u dʒi ʒɐˈnejɾu] (amptelike afkorting: RJ) is een van die 26 deelstate van Brasilië, met 'n oppervlakte van 43 910 vierkante kilometer en 'n bevolking van sowat 16,6 miljoen (in 2016). Dit bestaan uit 'n kusvlakte, die sentrale Serra do Mar-platorand en die vrugbare Paraíbarivier-stroomgebied in die weste. Daar word koffie, suiker en vrugte verbou. Die tekstiel-, sement- en staalnywerheid vorm saam met die suikersuiwering en olieontginning die ekonomiese basis van die deelstaat. Rio de Janeiro maak deel uit van Brasilië se Suidoostelike Streek en grens in die noorde en noordweste aan die deelstaat Minas Gerais, aan Espíritu Santo in die noordooste, aan São Paulo in die suidweste en in die ooste en suide aan die Atlantiese Oseaan. Rio de Janeiro, die hoofstad, het in 1763 Salvador da Bahia as die hoofstad van die Portugese kolonie vervang en het sedert 1806 as die hoofstad van die Verenigde Koninkryk van Brasilië, Portugal en Algarve gedien. In die tydperk tussen 1822 en 1960 was Rio die hoofstad van die onafhanklike Brasilië.


Die Oranjeorde (Engels: Orange Order, amptelik: Loyal Orange Institution) is 'n Protestantse broederskap wat sy grootste aanhang in Noord-Ierland het, met verdere losies wat hoofsaaklik in die Skotse Laaglande, maar ook elders in die Britse Statebond gevestig is, met outonome losies in Skotland, Engeland, die Verenigde State, Wes-Afrika, Kanada, Australië en Nieu-Seeland. Die orde is in 1795 in Loughgall in die graafskap Armagh gedurende 'n periode van sektariese Konflikte tussen Protestante en Katolieke volgens die voorbeeld van Vrymesselaarlosies gestig om die Protestantse oorheersing van Ierland (Protestant Ascendancy) te handhaaf. Die orde word bestuur deur die Grand Orange Lodge of Ireland wat in 1798 gevestig is en sy setel in Belfast het. Sy huidige grootmeester, Edward Stevenson, 'n boer van Ardstraw in die graafskap Tyrone, beklee die amp sedert 2011. Die naam van die orde verwys na die koning-stadhouer Willem III van Oranje, 'n boorling van Nederland, wat in die oorlog tussen Willemiete en Jakobiete 'n militêre oorwinning oor die leër van sy Katolieke teenstander, koning Jakobus II, behaal het.


Die Berlyn-Brandenburg Internasionale Lughawe (Duits: Flughafen Berlin Brandenburg – Willy Brandt, kort BER) is 'n nuwe internasionale lughawe net suid van die Duitse hoofstad Berlyn in Schönefeld (deelstaat Brandenburg, distrik Dahme-Spreewald) wat op 31 Oktober 2020 geopen is. Die IATA-kode is BER en die ICAO-kode EDDB. Die nuwe lughawe het met sy voltooiing die voormalige twee Berlynse lughawens Berlyn-Tegel (op 8 November 2020 gesluit) en Berlyn-Tempelhof (op 30 Oktober 2008 gesluit) vervang en is feitlik 'n suidelike uitbreiding van die bestaande geriewe in Berlyn-Schönefeld, alhoewel net die huidige suidelike baan van Schönefeld by die nuwe projek ingesluit is. Die nuwe lughawe, wat deur die Flughafen Berlin Brandenburg GmbH (FBB) beheer word, was een van die grootste infrastruktuurprojekte in Duitsland wat in die vroeë 21ste eeu aangepak is en die grootste lughawebouterrein in Europa. Na 'n paar jaar van vertragings is die openingsdatum bepaal as laat Junie 2012, maar weens tegniese probleme en ontwerpfoute kon dit nie gehaal word nie. In Augustus 2013 het die raad van die lughawe 'n gedeeltelike opening in die lente 2014 beplan.


Die BMW M73 is 'n EBNA V12-petrolenjin wat die BMW M70 vervang het en is van 1993-2002 vervaardig. Dit is gepas in die BMW E38 7-reeks, E31 8-reeks en Rolls-Royce Silver Seraph. In vergelyking met sy M70-voorganger, het die M73 'n opgedateerde klepgeleier en 'n effens vergrote verplasing as gevolg van 'n vergroting in die boor van 1 mm en 'n slagverlenging van 4 mm. Terwyl die meeste ander enjins in die BMW-reeks oorgeskakel het na dubbele nokasasse met vier kleppe per silinder, gebruik die M73 'n enkele bonokas met twee kleppe per silinder. Sommige weergawes van die enjin het twee aparte Bosch Motronic-enjinbeheereenhede, terwyl ander 'n enkele Siemens ECU gebruik. "Information on M73 engines". www.bmwheaven.com. Besoek op 5 Augustus 2017. "BMW Super Bild Of The Day: 5.4 liter BMW V12". www.bmwblog.com. Besoek op 5 Augustus 2017.[dooie skakel] "E38 750iL Engine electrical system engine". www.realoem.com. Besoek op 10 April 2017.


Katalonië (Katalaans: Catalunya [kətəˈluɲə] of [kataˈluɲɛ]; Aranees en Oksitaans: Catalonha [kataˈluɲɔ], Spaans: Cataluña [kataˈluɲa]) is een van die nasies binne die Koninkryk Spanje wat tans as een van die land se outonome gemeenskappe geadministreer word. Dit grens aan Frankryk en Andorra in die noorde, Aragon in die weste, en Valensië in die suide. In die ooste word dit begrens deur 'n 580 km kuslyn met die Middellandse See. Die Gemeenskap se grondgebied kom ooreen met dié van die historiese gebied van die voormalige Prinsdom van Katalonië en die hoofstad en grootste stad is Barcelona. Die outonome gemeenskap van Katalonië beslaan 'n oppervlak van 32 108 km² met 'n amptelike bevolking van 7 565 603 (2012) waarvan immigrante 'n geskatte 12,3% uitmaak. Die gebiede, waarna vandag as Katalaanse Lande (Països Catalans) verwys word, het reeds in die antieke tydperk sekere kenmerke gedeel voordat hulle vanaf die Middeleeue 'n maatskaplike, ekonomiese en kulturele eenheid begin vorm het.


Grond word verskillend gedefinieer deur verskillende dissiplines, maar bestaan gewoonlik uit min of meer verweerde deeltjies van gesteentes, organiese stowwe, water en lug. ŉ Loodregte deursnee in die grond toon dikwels horisontale lae wat hulle deur kenmerke soos kleur en humus toestand onderskei van ander lae. Die plantegroei is nie net afhanklik van die chemiese samestelling van die vaste deeltjies nie, maar ook van die opgeloste soute, die hoeveelheid water in die grond en die lug  en verskil van die in die atmosfeer. Lewende organismes in die grond – die bodemflora en -fauna - is van groot belang vir die plantegroei. Organismes sit byvoorbeeld stikstof om in nitrate, wat deur plante as voedingstof gebruik kan word. Grondsoorte verskil baie wat betref hulle vrugbaarheid, tekstuur, struktuur, ensovoorts. Sommig eienskappe kan deur die mens beïnvloed word, soos vrugbaarheid wat byvoorbeeld deur bemesting verbeter kan word. Met die oog op beter benutting van grond word gronde geklassifiseer en word 'n grondkaart of bodemkaart van al die grondsoorte in ŉ land opgestel. Tot die begin van die 20e eeu is grond nog beskou as materiaal wat nie wetenskaplik bestudeer kan word nie, en vandag word grond nog verskillend gedefinieer deur verskillende dissiplines.


22 September is die 265ste dag van die jaar in die Gregoriaanse kalender (266ste in skrikkeljare). Daar volg nog 100 dae tot die einde van die jaar. 530 – Pous Bonifatius II volg Pous Felix IV op. 972 – Pous Benedictus VI word verkies as pous maar moet tot die volgende jaar wag op keiserlike goedkeuring om gekroon te word. 1368 – Pous Urbanus V stel Arnoldo Bernardi (of Bertrandi), Philippe de Cabasolle, Simon Langham, Bernard du Bosquet, Jean de Dormans, Étienne de Poissy (of Paris), Pierre de Chinac (of de Bagnac) en Francesco Thebaldeschi aan as kardinaal. 1499 – Vredesverdrag van Basel. Keiser Maximilian beëindig die Swabiese oorlog tussen Oostenryk en die Switserse Bondgenootskap.


Fútbol Club Barcelona is 'n Spaanse sokkerklub van Barcelona in Katalonië. Die klub is een van die grootste in Europa en in die wêreld. Die klubkleure is pers (of granaatrooi-blou (blaugrana)) en die stadion van FC Barcelona is Camp Nou, wat letterlik 'nuwe veld' beteken. FC Barcelona is die enige klub in Europa wat vanaf die instelling van Europese sokker in 1955 elke jaar by ten minste één van die toernooie aanwesig is. Die aartsvyand van FC Barcelona is Real Madrid. Wedstryde tussen die klubs staan bekend as El Clásico (Die Klassieke). Nog 'n belangrike teenstander is die stadsgenoot RCD Espanyol; tweestryde dra die naam Derbi de Barcelona. FC Barcelona is vroeg in 2010 as die beste klub sedert 1991 deur die IFFHS aangewys. FC Barcelona is in 1899 gestig. FC Barcelona Network Organisation Football Agency Ltd. FC Barcelona Videos Nederlandse fanklub FC Barcelona Official FC Barcelona UK Penya FC Barcelona personal website collection (FCB Fan Clubs around the world, programme, ticket, pennant and match day badges) Hierdie artikel is ’n saadjie. Voel vry om Wikipedia te help deur dit uit te brei.


Dhanbad (Hindi: धनबाद Dhanabād, Bengaals: ধানবাদ) is die grootste stad in die Indiese deelstaat Jharkhand voor die hoofstad Ranchi met 'n bevolking van 1 195 298 in 2011.    Hierdie Indië-verwante artikel is 'n saadjie. U kan wikipedia help deur dit uit te brei.


Die Porsche Cayenne (Tipe 9PA) is 'n middel-grootte luukse oorkruis sportnutsvoertuig wat deur die Duitse vervaardiger Porsche vervaardig word sedert 2002, met Noord-Amerikaaanse verkope wat in 2003 begin het. Dit is die eerste V8-enjinvoertuig wat deur Porsche gebou is sedert 1995, toe die Porsche 928 gestaak is. Dit was ook Porsche se eerste nie-sportmotor sedert die Super- en Junior-trekkers van die 1950's, en die eerste vierdeurvoertuig. Sedert 2008, het al die enjins oor direkte brandstofinspuitingtegnologie beskik. Die Porsche Cayenne het die wêreldmark met gemengde afwagting betree. Maar dit het gou geblyk dat dit nou die beste prestasievoertuig onder SNV's was en lof is toegeswaai vir sy uitstekende hantering en kragtige enjins. Die aanvanklike weergawes het bestaan uit die V8-aangedrewe Cayenne S en Cayenne Turbo. Later in die modelsiklus is VR6- en dieselweergawes ook bekend gestel. Die basismodel word aangedryf deur 'n 3.2-L VR6-enjin wat 184 kW lewer, met modifikasies in die uitlaatspruitstuk wat toelaat dat die kragkurwe 'n piek bereik by 6700 opm. Die enjinblok en sydeure is die enigste komponente wat gedeel word met die Volkswagen Touareg.


Die volgende is ’n lys van monarge van Groot-Brittanje en die Verenigde Koninkryk. Die Koninkryk van Groot-Brittanje is op 1 Mei 1707 gevorm nadat die Koninkryk van Engeland en die Koninkryk van Skotland verenig het. Op 1 Januarie 1801 het Groot-Brittanje en die Koninkryk van Ierland verenig om die Verenigde Koninkryk van Groot-Brittanje en Ierland te vorm. Nadat die grootste deel van Ierland die unie op 6 Desember 1922 verlaat het, is die naam op 12 April 1927 verander na Verenigde Koninkryk van Groot-Brittanje en Noord-Ierland. Die Koninkryk van Engeland en die Koninkryk van Skotland het op 1 Mei 1707 tydens die bewind van koningin Anna verenig om die Koninkryk van Groot-Brittanje te vorm. Die Hannovers het aan die bewind gekom vanweë die Act of Settlement 1701. Hoewel hy koningin Victoria se seun was, het Edward VII sy pa se name gekry en sy bewind was dus die begin van ’n nuwe huis. Die Huis van Sakse-Koburg en Gotha het in 1917 tydens die Eerste Wêreldoorlog sy naam na Windsor verander weens anti-Duitse gevoelens.


Herbert von Karajan was 'n Oostenrykse dirigent wat op 5 April 1908 in Salzburg gebore is, en op 16 Julie 1989 in Anif, naby Salzburg oorlede is. Hy word allerweë as een van die voorste dirigente van die twintigste eeu beskryf en word nouste verbind met die Berliner Philharmoniker, die orkes waarvan hy vir 34 jaar musiekdirekteur was. Hierdie vennootskap tussen dirigent en orkes het tot honderde opnames gelei en 'n unieke klank aan die Berliner Philharmoniker verleen. Karajan was ook nou verbind met die Wiener Philharmoniker en die Salzburg-fees. Karajan was ‘n wonderkind op die klavier en het by die Mozarteum in Salzburg studeer. Hy het in 1929 in Salzburg sy professionele buiging as dirigent gemaak, en was later die jaar in die hoedanigheid aangestel in Ulm, Duitsland. Hy het tot 1934 in Ulm gebly, toe hy as Kapellmeister te Agen aangestel was. Karajan was in Agen tot 1941, en het gedurende die tydperk ook van tyd tot tyd die Berlynse Staatsopera gedirigeer. Hy het in 1944 na Italië gevlug. Karajan het in 1948 bygedra tot die stigting van die Londen Filharmoniese Orkes, en in 1955 het hy musiekdirekteur van die Berliner Philharmoniker geword.


Nikola Tesla (* 10 Julie 1856, Smiljan, Keiserryk Oostenryk – † 7 Januarie 1943, New York, VSA) was 'n Serwies-Amerikaanse uitvinder, fisikus, meganiese ingenieur, elektroniese ingenieur en futuris. Hy is bekend vir sy bydraes tot die moderne wisselstroom-elektriese toevoerstelsel (AC). Tesla se patente en teoretiese werk het gehelp om die basis te vorm vir koordlose kommunikasie en die radio. Sy vele revolusionêre ontwikkelings in die studiegebied van elektromagnetisme is gebaseer op Michael Faraday se teorieë van elektromagnetiese tegnologie. Tesla, die seun van Serwiese ouers, is gebore in die dorpie Smiljan (hedendaagse Kroasië) as onderdaan van die Keiserryk Oostenryk; hy het later ’n Amerikaanse burger geword. As gevolg van sy demonstrasie in 1894 van kortafstand koordlose kommunikasie deur radio en sy uiteindelike oorwinning in die “Oorlog van die strome” is hy wyd gerespekteer as een van die grootste elektroniese ingenieurs wat in Amerika gewerk het. Hy was die pionier van moderne elektroniese ingenieurswese en baie van sy ontdekkings was baanbrekerswerk. Gedurende hierdie tyd in die VSA was Tesla net so gewild as enige ander uitvinder of wetenskaplike in die geskiedenis van populêre kultuur.


Antonin Scalia (11 Maart 1936 in Trenton, New Jersey – 13 Februarie 2016 by Marfa, Texas) was 'n regter van die hooggeregshof van die Verenigde State. Hy word in 1986 in die amp benoem. Hy was 'n baie konserwatiewe lid van die hof van nege regters wat in die Amerikaanse regsstelsel 'n groot rol speel omrede hulle wette aan die Amerikaanse grondwet kan toets en nietig verklaar. Scalia het 'n meer letterlike interpretasie van die grondwet geneem, wat die klem gelê het op wat die moontlike bedoelings van die sogenaamde Founding Fathers in die jare 1790 kon gewees het. Hy het gesê dat hy 'n dooie grondwet verkies bo 'n lewendige een wat mettertyd verander. Sy aanwesigheid in die hof oefen baie groot invloed uit op die wet en denke oor die wet. Sy skerp opmerkings oor liberale ideë word deur 'n generasie van jong konserwatiewes oorgeneem. Sy dood in 2016 sorg vir 'n politieke probleem. Dit is die laaste jaar van Barack Obama se presidentskap en die hof is 5-4 verdeel tussen konserwatief en liberaal.


Pieter III Fjodorowitsj (Russies: Пётр III Фёдорович; Pjotr III Fjodorowitsj; 21 Februarie 1728 – 17 Julie 1762) was in 1762 ses maande lank keiser van Rusland. Volgens die meeste historici was hy onvolwasse en uiters pro-Pruisies, wat hom ’n baie ongewilde leier gemaak het. Sy bewind is omvergewerp in ’n staatsgreep deur sy vrou, Katharina die Grote Pieter is in Kiel gebore. Sy ouers was Karl Friedrich, hertog van Holstein-Gottorp, en Anna Petrowna, dogter van Pieter die Grote en sy vrou Katharina I. Sy ma is dood toe hy drie maande oud was en sy pa toe hy elf jaar was. Toe sy ongetroude tante, Elisabeth, keiserin word, het sy Pieter gekies as opvolger. Sy het hom na Sint Petersburg genooi waar hy die Ortodokse geloof aangeneem het, en hom op 7 November 1742 amptelik as haar opvolger aangewys. Vroeër in 1742 is die veertienjarige Pieter uitgeroep tot koning van Finland tydens die Russies-Sweedse Oorlog (1741–1743) toe Russiese troepe Finland beleër het. Dit is gedoen na aanleiding van grondgebiede van sy kinderlose grootoom Charles XII van Swede.


Gray's Anatomy is ’n Engelse handboek oor die menslike anatomie wat oorspronklik deur Henry Gray geskryf en deur Henry Vandyke Carter geïllustreer is. Vorige uitgawes is Anatomy: Descriptive and Surgical, Anatomy of the Human Body en Gray's Anatomy: Descriptive and Applied genoem, maar die boek se naam word gewoonlik afgekort. Dit het in 1858 die eerste keer verskyn en vanaf 1887 ook in kleur. Die boek word algemeen beskou as ’n uiters gesaghebbende werk oor die onderwerp en word steeds hersien en herdruk. Die laaste uitgawe, die 41ste een, het in September 2015 verskyn. (en) Gray's Anatomy op Bartleby.com (en) Geskiedkundige inleiding Geargiveer 12 Februarie 2017 op Wayback Machine Wikimedia Commons het meer media in die kategorie Gray's Anatomy. Hierdie artikel is vertaal uit die Engelse Wikipedia


Caroline Wozniacki (Deens: [kɑːoliːnə vʌsniˈɑɡi], Pools: [vɔʑˈɲat͡ski]; gebore op 11 Julie 1990) is 'n Deense beroepstennisspeler. Sy is 'n voormalige Wêreld Nr 1 op die WTA-toer, en het hierdie posisie vir 67 weke beklee. Sy was die eerste vrou van 'n Skandinawiese land om die topposisie en 20ste algeheel te hou. Sedert haar WTA-debuut in 2005 het sy haar jaareindposisie elke jaar verbeter tot die afronding as die topspeler in beide 2010 en 2011. Wozniacki het 23 WTA-titels gewen teen Augustus 2014, drie in 2008, drie in 2009, ses in 2010 (die meeste in 'n jaar deur 'n WTA speler van 2008–2011), ses in 2011, twee in 2012, en een elk in 2013, 2014 en 2015. Sy was die naaswenner in die 2009 en 2014 Amerikaanse Ope en die 2010 WTA-toerkampioenskap in Doha na Kim Clijsters. Caroline Wozniacki het die 2006 Wimbledon damesenkelspeltitel en tydens die Australiese Ope in 2018 haar eerste Grand Slam-toernooi gewen. Sy hou ook twee WTA-titels in die dubbelspel.


Hernán Cortés de Monroy Pizarro Altamirano, marqués del Valle de Oaxaca, sy voornaam word ook wel Hernando of Fernando geskryf (Spaans: [eɾˈnaŋ koɾˈtes ðe monˈroj i piˈθaro]; Medellín, Spanje, 1485 — Castilleja de la Cuesta, 2 Desember 1547) was 'n Spaanse conquistador. Cortés is veral bekend vir sy oorwinning oor die Asteke en vir die verowering van Meksiko namens Spanje tussen 1519 en 1521. Cortés is in 1485 in Medellín, in die streek Extremadura in Kastilië gebore. Hy was die enigste seun van die verarmde edellede Martín Cortés en Catalina Pizarro Altamirano. Via sy moeder was hy aan Francisco Pizarro, die latere veroweraar van Peru, verwant. Hy het in Salamanca gestudeer, maar het nie sy studie voltooi nie. In 1506 het hy na die Nuwe Wêreld vertrek, waar hy aan die verowering van Hispaniola deelgeneem het. In 1511 het hy aan die kant van Diego Velázquez de Cuéllar tydens die verowering van Kuba geveg. Nadat Juan de Grijalva en Francisco Hernández de Córdoba van 'n reis van Yucatán en die Meksikaanse golfkus teruggekeer het met verhale oor 'n ryk en magtige ryk, het hy toestemming van Velázquez gevra om hierdie land te verken en te verower.


Leierskap is 'n navorsingsarea en 'n praktiese vaardigheid wat die vermoë van 'n individu of organisasie om ander individue, spanne of hele organisasies te lei of te bestuur. Leierskap is die vermoë, veral van politici en administrateurs, om 'n groep mense of 'n organisasie te lei. Spesialisliteratuur bespreek verskillende standpunte oor leierskap en kontrasteer Westerse met Oosterse benaderings tot leierskap, en ook (binne die Weste) Verenigde State teenoor Europese benaderings. In die Amerikaanse akademiese omgewing word leierskap gedefinieer as "'n proses van sosiale invloed waarin iemand die hulp en ondersteuning van ander kan aanwend om 'n gemeenskaplike taak te verrig". Studie van leierskap het teorieë geproduseer wat onder meer op kenmerke, situasionele interaksie, funksie, gedrag, mag, visie en waardes, charisma en intelligensie, fokus. In ondernemings word daar gewoonlik nie na mense verwys as leiers nie, maar wel as bestuurders. Dit lyk asof daar 'n verskil is tussen die twee konsepte: bestuur is hoofsaaklik 'n rasionele proses, gefokus op die tegniese aspekte van leierskap.


’n Kamera is ’n optiese instrument wat beelde registreer wat in die kamera gestoor of na ’n ander plek oorgedra kan word, of albei. Dit kan stilfoto's wees of bewegende beelde soos video's of rolprente. Die term "kamera" kom van die woorde camera obscura (Latyn vir "donkerkamer"), ’n vroeë metode om beelde te projekteer. Die moderne kamera het uit die camera obscura ontwikkel. Dit werk baie soos die menslike oog. Nadat die camera obscura eeue lank gebruik is om kunstenaars te help teken en skilder asook om nie-permanente foto's te neem, is die eerste permanente foto in 1826 deur die Franse uitvinder Joseph Nicéphore Niépce geneem met ’n houtbokskamera. Hy was die eerste persoon wat daarin geslaag het om beelde te fikseer en so permanent te maak. Die eerste kamera wat vir kommersiële gebruik vervaardig is, was ’n daguerreotipe-kamera, wat ontwikkel is danksy ’n proses wat deur die Fransman Louis Daguerre uitgevind is. Sedertdien het die tegnologie vir kameras en lense aansienlik verbeter. Verskeie verstellings is met die meeste moderne kameras moontlik, waarmee die fokus, beligtingstyd en grootte van die lensopening gestel kan word.


Die bietou (Chrysanthemoides monilifera) – ook bekend as die boetabessie – is 'n meerjarige struik wat blom in die lente. Dit is 'n groot, geharde struik met 'n grysgroen loof en geel madeliefieblomme en kan ook as 'n klein boompie voorkom. Die struik kan gebruik as 'n heining of windskerm, en word ook aangeplant aan die kus om sandduine te stabiliseer. Dit verkies son en matige water. Op die SANBI-rooilys, wat die sinonieme genus as Osteospermum aandui, is dit as veilig (LC) gelys. Dié lys vermeld drie subspesies: C. m. (L.) Norl. subsp. monlifera. Hierdie subspesie is endemies aan Suid-Afrika. C. m. (L.) Norl. subsp. pisifera (L.) Norl. Hierdie subspesie is endemies aan Suid-Afrika. C. m. (L.) Norl. subsp. rotundatum (DC.) Norl. Hierdie subspesie is inheems aan Suid-Afrika, maar kom ook elders voor. Die naam bietou word egter ook vir sommige ander spesies gebruik. Die vrugte is heeltemal buitegewoon vir dié familie en enig onder die Suid-Afrikaanse Asteraceae familie omdat hulle vlesig en eetbaar is.


Ryan Reynolds (gebore 23 Oktober 1976) is 'n Kanada akteur en vervaardiger.


In die reg behels die leerstuk van trias politica die skeiding van magte. Die staat se magte, naamlik wetgewende -, regsprekende - en uitvoerende gesag, moet geskei wees. Die doel daarmee is om die sentralisasie van mag te verhoed. Die oorspronklike mag verdeling, voorgestel deur John Locke, is die wetgewende, uitvoerende en federale mag, waarvan laasgenoemde hom vir die nasionale verdediging beywer. Die verspreiding wat deesdae meer gereeld voorkom, behels 'n wetgewende gesag wat wette opstel, 'n uitvoerende gesag wat die daaglikse bestuur van die staat beoefen en 'n regsprekende gesag wat hierdie implementering teen die wet toets. Hierdie verdeling gaan terug na die werk van die Franse verligtingfilosoof Charles Montesquieu, wat met hierdie staatstruktuur 'n alternatief vir die Franse absolutisme geformuleer het. Die trias politica (die skeiding van magte) is 'n belangrike beginsel van die demokratiese staatsorganisasie. Dit gaan terug na die antieke Griekse konsep van sosiale organisasie, en veral na die verspreiding van die uitoefening van mag. In die vroeë Middeleeue (na die val van die Romeinse Ryk) is Noordwes-Europa gedurende die Groot Migrasie oorstroom deur veral Germaanse stamme.


FC Tokyo (FC東京, FC Tokyo?) is 'n Japannese sokkerklub in die stad Tokio, Japan. 1935–1998 Tokyo Gas 1999– FC Tokyo Yuto Nagatomo Yasuyuki Konno Tadanari Lee Yuichi Komano Masashi Oguro Masahiko Inoha Akira Kaji Ryoichi Maeda Yoichi Doi Takashi Fukunishi Naotake Hanyu Ryoichi Kawakatsu Tetsuya Asano Tadatoshi Masuda Wagner Lopes Shuichi Gonda Teruyuki Moniwa Daisuke Sakata Daiki Takamatsu Sota Hirayama Takuji Yonemoto Kazuma Watanabe Naohiro Ishikawa Yuhei Tokunaga Hideto Takahashi Kosuke Ota Masato Morishige Yoshinori Muto Yuichi Maruyama Jade North Nathan Burns Edwin Ifeanyi Paulo Wanchope Santiago Salcedo Lassad Nouioui Hierdie artikel is ’n saadjie. Voel vry om Wikipedia te help deur dit uit te brei.


Die bloudisseldoring (Berkheya purpurea (DC.) Mast.) is 'n plant wat inheems aan Lesotho en Suid-Afrika is. Op die SANBI-rooilys is dit as 'veilig' (LC) gelys. Hierdie plant het 'n lang penwortel en 'n party stekelrige blare in rosetvorm dig op die grond. Die blare word 25 lank. Dit is 'n meerjarige plant wat vinnig groei. Die blomstingel kan 1 m hoog word. Die blomme is ligpers. Bloudisseldoring groei in die berggrasland van die Drakensberge op 'n hoogte van 1500 tot 3000 m. "SANBI-rooilys" (in Engels). Geargiveer vanaf die oorspronklike op 30 April 2020. "PlantZAfrica" (in Engels). Geargiveer vanaf die oorspronklike op 24 April 2017. Besoek op 15 Desember 2016.


Die Kaapse rooibaars of vals jakopewer (Sebastes capensis) is 'n seevis wat deel uitmaak van die familie Sebastidae. Dit word slegs aangetref in die waters van die weskus van Suid-Afrika, Tristan da Cunha en die suide van Suid-Amerika. S. capensis leef op dieptes van 20 tot 275 meter. Die spesies is oorspronklik beskryf deur Gmelin in 1789 as Scorpaena capensis. Dit is later herklassifiseer as Sebastichthys capensis. In 1917 is dit herbeskryf deur Evermann en Radcliffe as Sebastes chamaco. Die spesie se Engelse naam, Jacopever, is afgelei van die pokgemerkte akneevel van 'n ou kaptein. Die Kaapse rooibaars is 'n demersale vis wat 'n maksimum lengte van sowat 37 cm bereik, maar 'n meer normale grootte is ongeveer 30 cm. Die dorsale vin het ongeveer dertien stekels en dertien sagte strale en die anale vin het drie stekels en ses sagte strale. Die algemene kleur van hierdie vis is rooi of bruin, en daar is vyf of ses vaal kolle op die boonste deel van die liggaam. Dit het baie prominente oë. Dit voed hoofsaaklik op garnale.


Sien bietou vir die Chrysanthemoides-spesie wat soms ook bosluisbessie genoem word. Die bosluisbessie of wildedadel (Fadogia homblei) is inheems aan die Suid-Afrikaanse provinsies Noord-Wes, Gauteng, Mpumalanga en Limpopo en kom ook in Swaziland en noordwaarts tot in Sentraal Afrika voor. Op die SANBI-rooilys word dit as veilig gelys. Dit is 'n meerjarige plant of struikie met regop stammetjies wat 50 cm hoog word en groei uit 'n dik houtige wortelstok. Die spesie is 'n geoksiel Die blare groei in groepies van 3-5 aan elke knoop. Die bokant van die blaar is donkergroen, die onderkant is silwerwit. Dit bring klein geurige geel blommetjies voort en kry 'n ronde vrug wat groen van kleur is, maar swart word wanneer dit ryp word. Die vrug lyk soos 'n bosluis wat hom vol bloed gedrink het. Dit is een van ses plante wat gousiekte veroorsaak en wat 'n endosimbiontiese bakterie Burkholderia caledonica in knobbeltjies in sy blare het. In 2016 is in die risosfeer van F. homblei 'n ander naverwante spesie gevind, wat die naam Burkholderia fortuita gekry het. Fortuitus beteken toevallig.


Die daalderplant (Tetraena stapfii (Schinz) Beier & Thulin) is endemies aan Namibië. Dit groei in die Namib-ekostreek naby die Atlantiese kus. Die oggendmis is die belangrikste bron van vog vir hierdie plant. Dit is 'n struik wat ronde blare het soos 'n munt en dit verklaar sy naam. 'n Daalder is 'n ou Nederlandse munt wat anderhalf gulden waard was. "Plantlist" (in Engels). Geargiveer vanaf die oorspronklike op 17 Junie 2019. "EOL" (in Engels). Geargiveer vanaf die oorspronklike op 29 November 2017.


'n Chalkogeen is 'n chemiese element wat tot groep 16 van die periodieke tabel behoort. Hierdie elemente word daardeur gekenmerk dat 'n atoom se elektronkonfigurasie in die grondtoestand 'n gedeeltelik gevulde p-subskil met 4 elektrone bevat […]np4. Die atoom het net twee elektrone minder as 'n edelgas van dieselfde periode. Die elemente vorm dikwels verbindings met elemente wat 'n laer elektronegatiwiteit het neem daarin 'n oksidasietoestand 2- aan. Hulle eie elektronegativiteit neem egter van die kolom se bokant na die onderkant baie af. Suurstof word gewoonlik as 'n paramagnetiese diatomiese molekuul O2 in die gasvorm aangetref, hoewel daar ook 'n triatomiese vorm O3 bestaan: osoon. Die ander elemente is vastestowwe. Swawel bestaan uit ringvormige molekule S8 hoewel daar ook afstande is tussen atome wat tot twee buurringe behoort, wat korter is as die vanderwaalsafstande van twee swawelatome. Die struktuur is dus nie 100% molekulêr nie. Seleen en telluur is halfgeleiers wat spiraalvormige ketens bevat wat egter ook korter afstande as vanderwaalsafstande vertoon. Polonium is een van die baie min stowwe wat 'n eenvoudigkubiese rooster besit. Dit is 'n elektriese geleier.


Fluitjiesriet (Phragmites australis) is 'n plant wat aan die hele kuslyn en ook in die binneland van Suid-Afrika voorkom. Dit is inheems aan Suid-Afrika en kom in alle provinsies voor. Op die SANBI-rooilys is dit as 'veilig' (LC) gelys. Dit groei in riviermondings, soutmoerasse en moerasland. Die plant is houtagtig met 'n holstam en het lang, plat blare soos lanse. Die blomme is gerangskik in taankleurige are met klossies syagtige hare. Die blomme kom voor tussen Desember en Junie. Die plant versprei deur ondergrondse stingels; die polle kan ook verdeel word. Die spesie kom wydverspreid oor die wêreld voor, behalwe byvoorbeeld in die Amasonebekken. In Noord-Amerika kom oorspronklik die subspesie Ph.a. americanus voor wat net as enkele plant tussen ander plante groei. Die Europese subspesie Ph.a. australis wat ook aan Suid-Afrika inheems is, is daar in die vroeë 1800s ingevoer. Dit vorm geslote rietvelde, domineer die hele gebied en verdring inheemse plante. Hierdie subspesie word daarom as indringerplant bestry. Die plant is meerjarig en kan 3,6 m hoog word en dit groei vinnig. Die blomme is tweeslagtig en word deur die wind bestuif.


Die Danie Theron-monument of Danie Theron-gedenksuil is 'n indrukwekkende gedenknaald op Theronskop aan die Gatsrand wat die onverskrokke dade van die baasverkenner van die Anglo-Boereoorlog, Danie Theron gedenk. Die monument staan ongeveer 50 m vanaf die plek waar hy op 5 Oktober 1900 gesneuwel het. Hy is op 9 Mei 1872 op Tulbagh gebore. Die gedagte aan die oprigting van 'n monument vir Danie Theron het reeds in 1935 by doktor J.J. van Tonder, destydse hoof van die Laerskool Danie Theron ontstaan. Voortrekkeroffisiere van die Danie Theron-veldkornetskappe het op 16 Augustus 1941 die Danie Theron-monumentkomitee, onder voorsitterskap van doktor Van Tonder, gestig. Die projek is op 16 Mei 1942 deur die Voortrekkerbeweging oorgeneem, hoewel die bestaande komitee behou is met toevoeging van offisiere van die Transvaalse Dagbestuur en die Uniale Uitvoerende Bestuur. Die landswye fondsinsamelingsveldtog het £1 250 (R2 500) opgelewer, terwyl die terrein van ongeveer een hektaar deur die broers Basjan en Manie Wolvaardt, van die plaas Elandsfontein, geskenk is. Die komitee het die ontwerp van meneer Coenraad Hillebrands, argitek van Krugersdorp, vir die monument aanvaar.


'n Vermeersiektebossie is 'n plant uit die genus Geigeria, waarvan 'n tiental spesies in Suid-Afrika voorkom. Hulle is giftig vir skape en veroorsaak 'n siekte wat bekend staan as vermeersiekte. 'n Spesie wat verder hier beskryf word: Geigeria ornativa Van die ander spesies: Geigeria ornata Geigeria burkei Geigeria aspera "SANBI-rooilys". Geargiveer vanaf die oorspronklike op 10 Julie 2017.


Die parlement van Suid-Afrika (Engels: Parliament of South Africa, Noord-Sotho: Palamente ya Afrika-Borwa, Suid-Ndebele: iPalamende yeSewula Afrika, Suid-Sotho: Palamente ya Afrika Borwa, Swazi: iPhalamende yeNingizimu Afrika, Tsonga: Palamende ra Afrika Dzonga, Tswana: Palamente ya Aforika Borwa, Venda: Phalamennde ya Afurika Tshipembe, Xhosa: Palamende yomZantsi Afrika, Zoeloe: iPhalamende yaseNingizimu Afrika) is die nasionale parlement van Suid-Afrika. Dit is die land se wetgewende gesag en bestaan tans uit twee kamers: 'n Laerhuis: die Nasionale Vergadering (National Assembly) bestaande uit 400 lede. Die Nasionale Vergadering is in 1994 in die lewe geroep. 'n Hoërhuis: die Nasionale Raad van Provinsies (National Council of Provinces) bestaande uit 90 lede. Die Nasionale Raad van Provinsies is in 1997 in die lewe geroep en vervang die vorige Senaat as hoërhuis. Die parlement van Suid-Afrika is in Parlementslaan in Kaapstad geleë. Die administratiewe hoofstad van Suid-Afrika is egter Pretoria (sien Uniegebou), terwyl die regterlike mag in Bloemfontein gesetel is (sien Appèlhof van Suid-Afrika).


Pistorius is 'n Duitse familienaam. Die naam is afgelei van lat. pistor "meulenaars, bakkers". Anna Dorothea von Pistorius (17de eeu) uit die Marschwitz-familie Boris Pistorius (* 1960), Duitse politikus (SPD), minister van binnelandse sake van Laer-Sakse Charlotte Pistorius (1777-1850), Duitse digter Christelike Pistorius, gebore Pritzbuer, (1765-1823), Duitse skrywer en vertaler Eduard Pistorius (1796-1862), Duitse skilder Ferdinand von Pistorius (1767-1841), opvoeder by die hof van Wilhelm I. (Württemberg), parlementslid Fritz Pistorius (Skuilnaam), Robert Eule (1864-1932), Duitse skrywer Georg Tobias Pistorius (1666-1745), Duitse regsgeleerde en historikus Hedwig Pistorius (1906-2004), Oostenrykse aktrise Heinrich Julius Pistorius (1781-1861), Duits plaaslike politikus Hermann Andreas Pistorius (1730-1798), Duitse teoloog, filosoof, resensent, skrywer en vertaler Hermann Pistorius (16. Eeu), 'n priester in Muschenheim Jakob Pistorius (1801 – 1813), Duitse houthandelaar, en vanaf 1804 tot 1813, burgemeester van die stad Worms Johann Karl von Pistorius (1771-1847), opperbalju van Württemberg Johannes IV. Pistorius (1516–1562), Duitse Zisterzienserabt, sien Johannes IV. Beck Johannes Pistorius (* 1995), Duitse pluimbalspeler Johannes Pistorius die Ouer (Niddanus; 1504–1583), Duitse hervormer en superintendent Johannes Pistorius die Jonger (Niddanus; 1546–1608), Duitse geneesheer, historikus, teoloog en politikus Johannes Pistorius Woerdensis (1499–1525), Nederlandse protestantse martelaar, sien ook Jan van Woerden Johann Heinrich Leberecht Pistorius (* 21 Februar 1777 in Loburg;


Solridge is 'n voorstad tussen Sandton en Ferndale in die weste, in Johannesburg, Suid-Afrika. "Subplek Solridge". Sensus 2001. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Gotiese kuns was 'n Middeleeuse kunsstyl wat in die 12de eeu n.C. vanuit Romaanse kuns in Noord-Frankryk ontwikkel het, gelei deur die gelyktydige ontwikkeling van Gotiese argitektuur. In baie areas, veral Duitsland, is Laat Gotiese Kuns tot in die 16de eeu beoefen voordat dit by Renaissancekuns ondergebring is. Primêre mediums in die Gotiese tydperk het beeldhou, paneelskildering, gebrandskilderde glas, fresko's en verligte manuskripte ingesluit. Gotiese kuns het in die vroeë 12de eeu in Île-de-France, Frankryk, by die Abdykerk van St. Denis ontstaan wat deur ab Suger gebou is. Die styl het sy oorsprong in argitektuur maar het gou ontwikkel en later ook beeldhou, tekstielkuns en skilder ingesluit. Alhoewel daar baie meer sekulêre Gotiese kuns geskep is as wat vandag aanvaar word (aangesien godsdienstige kuns beter as sekulêre kuns bewaar is) was 'n groot gedeelte van die kuns wat in die tydperk geskep is, godsdienstig van aard. Gotiese kuns was dikwels tipologies, 'n weerspieëling van die oortuiging dat die gebeure van die Ou Testament 'n voorafskaduwing van dié van die Nuwe Testament was, en dat hulle vernaamste betekenis in werklikheid daarin opgesluit was.


Die nasionale vlag van Sri Lanka (Singalees: ශ්‍රී ලංකාවේ ජාතික කොඩිය, Śrī Laṃkāvē jāthika kodiya; Tamil: இலங்கையின் தேசியக்கொடி, Ilankaiyin teciyakkoṭi) is op 22 Mei 1972 amptelik in gebruik geneem. Die vlag vertoon op die wapperkant ’n donkerrooi reghoekige paneel met ’n geel fraiing waarop ’n geel leeu staande met ’n swaard regop in die regtervoorpoot en ’n geel pappelvyblaar in elke hoek is, en aan die vlagpaalkant twee vertikale bane in groen (naaste aan die vlagpaal) en oranje, saam met ’n geel fraiing. Die nasionale vlag van Sri Lanka stel die landen haar erfenis voor as saamtrekpunt wat die minderhede met die meerderheidsras integreer. Die meeste simbole in die vlag het kenmerkende betekenisse.


Sien gerus knopiespinnekop vir die spinnekoppe wat knopie genoem word. Hierdie artikel gaan oor die plantjies. 'n Knopie of waterblasie is 'n plantjie wat tot die genus Conophytum behoort. Hierdie genus maak deel uit van die vygiefamilie Aizoacea. Knopies kom veral in die sukkulente Karoo voor en is dikwels endemies aan Suid-Afrika. Die SANBI-rooilys vermeld 103 spesies en talle subspesies waarvan party net van een plek bekend is. Knopies is dwergvetplantjies wat uitsien soos party balletjies of suiltjies wat tussen die klippe lê. Hulle lyk op die lewende steentjies van die genus Lithops maar het 'n ander vorm. Conophytum auriflorum Conophytum burgeri Conophytum ficiforme "SANBI-rooily". Geargiveer vanaf die oorspronklike op 10 Julie 2017.


Die skandiumgroep is 'n groep chemiese elemente van die periodieke tabel wat in die derde kolom van hierdie tabel geplaas word. Hulle is metale met 'n taamlik lae elektronegatiwiteit. Daar is net twee elemente waaroor alle chemici saamstem dat hulle in hierdie kolom geplaas moet word: skandium en yttrium. Hulle is die eerste oorgangsmetale, die d-blok van die 4de en 5de periode en vorm net 3+ ione. Die plek onder yttrium word dikwels aan lantaan gegee, maar soms word ook lutesium as die eerste d-blokelement van die 6de periode gesien. Vir die 7de periode geld dieselfde: dit kan aan aktinium of aan lawrensium toegeken word. Dikwels word ook die hele f-blok tot die elemente van groep 3 gereken. Die elemente van die skandiumgroep (veral Sc, Y en die lantaniede) word ook die seldsame aarde genoem, hoewel hierdie naam vandag minder gebruik word. Van die elemente is taamlik seldsaam soos skandium of tulium, maar ander lede van die groep soos serium is dit hoegenaamd nie. Die lantaniede toon nes skandium en yttrium hoofsaaklik 3+ ione. In die aktiniede-ry is daar meer uitsonderings as in die lantaniede-ry.


Growwe twa of langbeenboesmangras (Stipagrostis ciliata (Desf.) De Winter var. capensis (Trin. & Rupr.) De Winter) is 'n grasspesie wat inheems aan Namibië en Suid-Afrika is. Dit kom veral in die Sukkulente Karoo en die Nama-Karoo voor. Op die SANBI-rooilys is dit as veilig (LC) gelys. Dit is 'n digte, meerjarige polgras met regop halms wat tot 1m lank word. Die gras kom wydverspreid in woestyne en halfwoestyne voor, soos in die suidweste van Marokko of die Negevwoestyn van Israel. Die plant kom dikwels in kringe voor. Dit kom dalk deur die vegetatiewe vermeerdering deur horisontale groei van sy wortelstok. Sowel growwe twa as fyntwa kom volop in die Namib-woestyn voor, veral op sanderige vlaktes. Dit is 'n baie kenmerkende gras in die Kalahari. Weens die beskikbaarheid daarvan is dit een van die belangrikste weidingsbronne in die suide van Namibië en in die Namib. Dit toon 'n baie doeltreffende opname van grondwater in vergelyking met ander grasse. Dit is goedgeskik vir beweiding: "SANBI-rooilys" (in Engels). Geargiveer vanaf die oorspronklike op 8 Oktober 2015.


Die Canon EOS 1000D is 'n 10,1-megapieksel digitale enkellensreflekskamera wat deur Canon bekendgestel is op 10 Junie 2008. Dit is bekend as die EOS Kiss F in Japan en die EOS Rebel XS in die Verenigde State van Amerika en Kanada. Die 1000D is 'n intreevlak DSLR wat beskryf word as 'n stap onder die 450D. Die kamera deel 'n paar funksies met die 450D. Dit bied lewendige sigskiet, 'n DIGIC III beeldverwerker en SDHC mediastoor. Dit het egter net sewe fokuspunte (in teenstelling met nege) en het ook nie plekligmeting nie. Die 1000D is die tweede Canon EOS model (na die 450D) om uitsluitlik gebruik te maak van 'n SD-kaart en SDHC geheuestoor in plaas van CompactFlash. 10.1 effektiewe megapieksel APS-C CMOS sensor. Sensorgrootte: APS-C 22mm × 14mm Sensorkropfaktor: 1.6× DIGIC III beeldverwerker. 2,5 duim (6,4 cm) kleur TFT LCD monitor met 230 000-kolletjie resolusie. Wye-gebied 7-punt AF met senter kruistipe sensors. EOS selfskoonmaak van die sensoreenheid. Deurlopende skiet tot 3 rame per sekonde vir 3 JPEG-lêers of tot 1,5 rame per sekonde vir 5 RAW lêers of 4 RAW+JPEG-lêers.


Suid-Yorkshire (Engels: South Yorkshire) is 'n metropolitaanse graafskap in die noorde van Engeland (Verenigde Koninkryk). Die graafskap sluit die stede Sheffield, Doncaster, Rotherham en Barnsley in. Suid-Yorkshire het 'n geskatte bevolking van 1 393 400 in 2017 gehad en is dus die 10de grootste graafskap in Engeland. Wikimedia Commons het meer media in die kategorie Suid-Yorkshire. Hierdie artikel is ’n saadjie. Voel vry om Wikipedia te help deur dit uit te brei.


Liv Tyler (gebore 1 Julie 1977) is 'n Amerikaanse aktrise en vervaardiger. Sy is bekend vir haar rolle in die rolprente Armageddon (1998), The Lord of the Rings: The Fellowship of the Ring (2001), The Lord of the Rings: The Return of the King (2003), en The Strangers (2008). 1995: Heavy 1996: Stealing Beauty 1996: That Thing You Do! 1997: Inventing the Abbotts 1998: Armageddon 1999: Onegin 1999: Cookie's Fortune 2001: The Lord of the Rings: The Fellowship of the Ring 2001: One Night at McCool's 2003: The Lord of the Rings: The Return of the King 2004: Jersey Girl 2005: Lonesome Jim 2007: Reign Over Me 2008: The Strangers 2008: The Incredible Hulk 2008: Smother 2010: Super 2011: The Ledge 2012: Robot & Frank 2014: Space Station 76 2018: Wildling 2010: Who Do You Think You Are? 2014: The Leftovers 2017: An Interview 1996: Ballando con Bertolucci 2002: Return to Middle Earth 2003: Lighting Up Fifth 1993: Aerosmith: Amazing 1994: Aerosmith: Crazy 2001: The Making of 'Dr. T and the Women' 2002: The Fellowship of the Cast 2008: The Incredible Hulk: The Hulk That Wasnot There 2008: The Incredible Hulk: Scene Explorer 2014: Zero Gravity: Making Space Station 76 Liv Tyler in die Internet-rolprentdatabasis Liv Tyler op Twitter Liv Tyler op Facebook Liv Tyler op Instagram


Nero Claudius Caesar Augustus Germanicus (15 Desember 37 n.C. – 9 Junie 68 n.C.), gebore Lucius Domitius Ahenobarbus, en algemeen bekend as Nero, was die vyfde Romeinse Keiser van 54 tot 68. Hy was die laaste keiser van die Julio-Claudiese dinastie. Nero is aangeneem deur sy grootoom Claudius om sy erfgenaam en opvolger te word. Hy het die bewind aanvaar in 54, met die afsterwe van Claudius. Volgens oorlewering het Nero sy heersertitel grootliks te danke gehad aan die intriges van sy moeder. Tydens sy regering het Nero heelwat van sy aandag gefokus op diplomasie, handel en toevoegings tot die kulturele kapitaal van die ryk. Hy het die aanbou van teaters gelas en atletiekspele bevorder. Tydens sy bewind het die gedugte generaal Corbulo 'n suksesvolle oorlog gevoer en vrede beding met die Arsakideryk (vroeë Parthers). Sy generaal Suetonius Paulinus het 'n opstand in Britannia onderdruk. Verder het hy die Bosporus-koninkryk by die ryk geannekseer, en die Eerste Romeins-Joodse oorlog het begin. In 64 is dele van Rome vernietig in die Groot brand van Rome.


Bill Cosby (gebore 1937 is ’n Amerikaanse akteur, komediant en veroordeelde gewelddadige seksuele oortreder. Hy is veral bekend vir The Cosby Show (1984–1992). The Cosby Show is ’n Amerikaanse TV-komediereeks oor ’n swart Amerikaanse middelklasgesin, die Huxtables. Die karakter dr. Huxtable, die pa, is deur Bill Cosby vertolk. Die program was veral in die 1980's en vroeë 1990’s gewild. William Henry "Bill" Cosby, Jr. is op 12 Julie 1937 in Philadelphia (Pennsylvania) in die Verenigde State van Amerika gebore. Cosby is in 1964 met Camille Hanks Cosby getroud. Die egpaar het vyf kinders. Cosby was die eerste Afro-Amerikaanse man wat sy eie TV-reeks gehad het (I Spy in die 1960's) en die rasgrense met sy stand-up-komedie in die 1960's en 1970's kon oorsteek. Ná I Spy speel hy in talle reeks, waarvan sommige suksesvol was, soos Fat Albert and the Cosby Kids. In die 1980's word hy internasionaal bekend met sy sitkom The Cosby Show, die eerste TV-program om 'n swart gesin met 'n suksesvolle maatskaplike loopbaan uit te beeld.


Timoer (9 April 1336 – 19 Januarie 1405) was ’n 14de-eeuse Turks-Mongoolse krygsheer en die stigter van die Timoeridiese Ryk. Hy was ook bekend as Timoer Lenk, Tamerlane en Tamburlaine. Timoer is gebore in Kesj, wat tans bekend staan as Sachrisabz (in die omgewing van Samarkand, Oezbekistan). Hy het sy hele lewe lank oorlog gevoer en het selde langer as ’n paar jaar op een plek gebly. Hy wou ’n nuwe ryk skep op die fondamente van die gevalle Mongoolse Ryk. Hoewel hy ’n militêre genie was — hy het nie ’n enkele veldslag verloor nadat hy in 1370 ten volle aan die bewind gekom het nie — het hy nie geweet hoe om oproerige regerings onderdanig te maak nie. Dit het beteken hy moes gebiede oor en oor verower as hulle in opstand kom. Meestal het dit met onmenslike wreedhede gepaard gegaan, soos die bou van torings met afgekapte koppe. So het hele gebiede ontvolk geraak. Hy is daarom van China tot in Wes-Europa gevrees.


Moçâmedes (tussen 1985 en 2016 Namibe) is die hoofstad van die Namibe-provinsie in Angola. Die stad het 'n bevolking van 92 609 in 2010 gehad. Namibe het 'n koel, droë klimaat en woestynplantegroei as gevolg van sy nabyheid aan die Namibwoestyn. 'n Verskeidenheid rotstekeninge en ander vondse dui op 'n prehistoriese nedersetting in Moçâmedes. Die dorp is in 1840 gestig deur Portugese kolonialiste. Die stigter van die stad word beskou as Bernardino Freire de Figueiredo Abreu e Castro van die Portugese gebied Trás-os-Montes, wat die dorp geskep het met veral Portugese setlaars uit die Brasiliaanse Pernambuco. Tussen 1985 en 2016 was die amptelike naam van die stad Namibe, voorheen en sedertdien het dit die Portugese pleknaam Moçâmedes (ook Mossamedes geskryf) gedra. Moçâmedes is die setel van 'n gelyknamige distrik (Municipio) in die provinsie Namibe, Moçâmedes is ook die hoofstad hiervan. Die distrikskomitee bestaan uit drie munisipaliteite (Comunas): Bentiaba Lucira Namibe Moçâmedes is naas Luanda en Lobito die derde grootste hawe in die land. Moçâmedes is die beginpunt van die Namibe-hoofweg.


Polinesië (afgelei van Grieks: πολύς polys vir "baie" en νῆσος nêsos vir "eiland", letterlik: "baie eilande") is 'n eilandgroep in die Stille Oseaan in die gebied Oseanië en lê tussen die Amerikas in die ooste, Asië in die noordweste en Australië in die suidweste. Polinesië beslaan 'n oppervlakte van 50 miljoen km² en het 'n bevolking van sowat tien miljoen. Polinesië lê in die Polinesiese Driehoek met die drie hoekpunte Hawaii in die noorde, Paaseiland in die ooste en Nieu-Seeland in die weste. Melanesië, Mikronesië en Polinesië vorm saam Oseanië. Die streek bevat vier onafhanklike eilandnasies: Nieu-Seeland, Samoa, Tonga en Tuvalu. Nieu-Seeland is volgens beide oppervlakte en bevolking die grootste land in Polinesië en beslaan sowat 90% van Polinesië se landoppervlakte. Die grootste eilande van Polinesië is Nieu-Seeland se twee hoofeilande Noordeiland en Suideiland, asook Hawaii, die hoofeiland van die gelyknamige Amerikaanse deelstaat. Die term Polinesië (in Frans: Polynésie) is in 1832 vir die eerste keer deur Jules Dumont d'Urville gebruik om in etniese en geografiese opsig na 'n eilandgroep te verwys wie se inwoners, volgens hom, van dié van Melanesië en Mikronesië verskil.


Pat Flaherty (8 Maart 1897 – 2 Desember 1970) was 'n Amerikaanse akteur. Hy was bekend vir sy rolle in die rolprente Mutiny on the Bounty (1935), My Man Godfrey (1936), Navy Blue and Gold (1937), en Only Angels Have Wings (1939). 1935: Mutiny on the Bounty 1936: My Man Godfrey 1937: Navy Blue and Gold 1939: Only Angels Have Wings Pat Flaherty in die Internet-rolprentdatabasis


Militêre strategie is die versamelnaam vir die voorbereiding vir oorlogsvoering. Strategie, afgelei van die Griekse woord strategos, is gesien as "die kuns van die generaal". Die vader van die moderne strategiese studie, Carl von Clausewitz, het militêre strategie gedefinieer as "die gebruik van gevegte met die doel om die oorlog te wen." Militêre strategie is deel van 'n drie-eenheid van "kuns" of "wetenskap" in die krygskunde, saam met taktiek, die uitvoering van planne en die manoeuvrering van eenhede in die geveg en logistiek, die onderhouding van 'n krygsmag. Strategie en taktiek is nou met mekaar verbind. Oorspronklik, in die terminologie van die vroeë 19de eeu, word die woord "strategie" gebruik vir die manier waarop 'n weermag voor die veldslag en na afloop manoeuvreer, terwyl "taktiek" die uitvoering van die geveg self aandui. Teen die einde van die 19de eeu het die nasionale leërs so groot geword dat die werklike onderskeid tussen maneuver en geveg steeds meer begin vervaag het - daar was nie langer meer sprake van 'n relatief klein leër wat in 'n wye landskap rondtrek op soek na die vyand nie - sodat daar geen rede meer was om tussen taktiek en strategie in hierdie sin nog 'n begripsmatige onderskeid te maak nie.


Die jaar 1578 was 'n gewone jaar wat volgens die Gregoriaanse kalender op 'n Sondag begin het. Dit was die 78ste jaar van die 16de eeu n.C. Soos ander gewone jare het die jaar 12 maande, 52 weke en 365 dae gehad. 21 Februarie – Pous Gregorius XIII stel nog 9 kardinale aan. Een van hulle Fernando de Toledo Oropesa, priester van Toledo weier die aanstelling. 7 Julie – Die Universiteit van Vilnius word in Litaue gestig. 15 Desember – Pous Gregorius XIII stel Gaspar de Quiroga y Vela, aartsbiskop van Toledo, aan as kardinaal. 1 April – William Harvey, 'n Engelse dokter wat bloedsomloop studeer († 1657).


Montería is 'n munisipaliteit en stad in die noorde van Colombia en is die hoofstad van die departement Córdoba. Die stad is 50 km van die Karibiese see, by die Sinúrivier, geleë. https://www.dane.gov.co/files/varios/informacion-capital-DANE-2019.pdf Hierdie artikel is ’n saadjie. Voel vry om Wikipedia te help deur dit uit te brei.


Die Chevrolet El Camino was 'n bakkie in Suid-Afrika en 'n Ute in Australië. Hy is ontwerp as 'n direkte mededinger vir die Ford Ranchero van die 1960-70s. General Motors-Holden's se vervaardiging en bemarking van nutskoepees het in 1935 in Australië begin. 'n Chevroletnutskoepee is steeds deur GM-Holden's bemark tot 1952. Hernoemde Holden nutskoepees, insluitend die latere Commodore-gebaseerde modelle, is as die Chevrolet El Camino en Chevrolet Lumina in Suid-Afrika en die Midde-Ooste verkoop. Teen 2015 produseer Holden nog steeds 'n Commodore-gebaseerde nutskoepee in Australië, bekend as die Holden Ute.


Albert Camus (7 November 1913 – 4 Januarie 1960) was 'n Franse skrywer en filosoof en een van die primêre verteenwoordigers (saam met Jean-Paul Sartre) van die eksistensialisme. As filosoof het hy geglo dat die lewe geen betekenis het nie, maar dat mense steeds gelukkig kan wees. Hy is veral bekend vir sy romans L'Étranger (1942) en La Peste. Albert Camus is gebore in Mondovi, Algerië in 'n Frans-Algerynse gesin (Franse in Algerië is genoem die pied-noirs of swartvoete). Sy ma, Catherine Sintes, was oorspronklik van Spaanse afkoms. Sy pa, Lucien, het tydens die Slag van die Marne in 1914 gedurende die Eerste Wêreldoorlog gesterf. Camus word in armoede groot in die woonbuurt Belcourt in Algiers. In 1923 begin Camus met die hoërskool en word later tot die Universiteit van Algiers toegelaat. Op universiteit was Camus besonder geïnspireer deur een van sy onderwysers, Jean Grenier, wat hom gehelp het om sy literêre en filosofiese idees te ontwikkel. In 1930 doen hy tuberkulose op wat hom dwing om sy studies op 'n deeltydse basis voort te sit.


Die Algemene Databeskermings Regulasie (GDPR of "General Data Protection Regulation", Regulasie 2016/679 in die Europese Unie) is wetgewing om privaatheid- en uitvoer van data vir alle individue binne die Europese Unie (EU) en die Europese Ekonomiese Gebied (EEA) te beskerm. Dit is daarop gemik om die regulasie te standariseer en te vereenvoudig en om strenger beheer oor data, in die hande van die publiek te sit. Dit is slegs van toepassing op besighede. Enigeen wat met persoonlike data werk moet duidelik die regsbasis vir die insameling en gebruik daarvan verduidelik, asook waar dit gestoor word en met wie dit gedeel word buite die unie. Verbruikers het die reg om 'n aflaaibare kopie van die data aan te vra, in 'n algemene formaat. Publieke owerhede en besighede met 'n hoofdoel rondom die verwerking van persoonlike data, word vereis om 'n databeskermingsoffisier aan te stel. Enige kennis van misbruik moet binne 3 dae aangemeld word.  Die regulasie is regtelik verklaar op 14 April 2016, en het afdwingbaar geraak op 25 Mei 2018.


Inuïete is die naam van die Eskimo's van Groenland en Kanada vir hulself. Die Eskimo's van Alaska word Yupik genoem en is verwant aan die Siberiese Yupiks van die noordooste van die Russiese Verre-Ooste. Die woord "Inuïet" word meestal as sinoniem vir "Eskimo" gebruik omdat sommige Eskimo's laasgenoemde naam as neerhalend beskou. Die Inuïtiese Sirkumpolêre Konferensie van 1977 in Barrow, Alaska, het besluit om die woord Eskimo oorkoepelend met die woord Inuïet te vervang, ongeag watter plaaslike naam gebruik word. In Afrikaans word dié tradisie gevolg. Die Inuïete praat verskillende tale van die Eskimo-Aleoetiese taalgroep (die Inuïtiese tale), waarvan Inuktitut in Kanada en Groenland die meeste sprekers het. Die Inuïete het nie ’n letterkundige tradisie nie, maar besit ’n ryk skat van mondeling oorgelewerde mites en verhale, die Inuïtiese mitologie. (en) "2006 Aboriginal Population Profile (Canada)". Statistics Canada. 15 Januarie 2008. Besoek op 20 Oktober 2013. "The World Factbook (Greenland)". Central Intelligence Agency (in Engels). 2013. Geargiveer vanaf die oorspronklike op 9 Mei 2020. Besoek op 20 Oktober 2013.


Robert Hooks (gebore 18 April 1937) is 'n Amerikaanse akteur. Hy is bekend vir sy rolle in die rolprente Trouble Man (1972), Star Trek III: The Search for Spock (1984), Passenger 57 (1992), en Posse (1993). 1970: The Last of the Mobile Hot Shots 1972: Trouble Man 1975: Aaron Loves Angela 1982: Fast-Walking 1984: Star Trek III: The Search for Spock 1992: Passenger 57 1993: Posse 2009: Jackson Five in Africa 1967: N.Y.P.D. 1969: Then Came Bronson 1969: Black Journal 1979: Time Express 1980: Ossie and Ruby! 1981: The Sophisticated Gents 1983: Feel the Heat 1988: Supercarrier 1999: The Hoop Life 1970: Carter's Army 1971: Crosscurrent 1972: Two for the Money 1973: Trapped 1973: Stone 1975: Ceremonies in Dark Old Men 1979: Hollow Image 1985: Words by Heart 1986: Passion and Memory 1986: D.C. Cops 1998: Free of Eden Robert Hooks in die Internet-rolprentdatabasis


Ee (Wes-Fries: Ie) is 'n dorp in die Nederlandse provinsie Friesland. Die dorp lê 5 km oos van Dokkum en ressorteer onder die munisipaliteit Noardeast-Fryslân. Dit het sowat 780 inwoners (2004-sensus). Omgang 4, Ee Gesich op Ee Sint-Gangulfuskerk Wikimedia Commons het meer media in die kategorie Ee, Noardeast-Fryslân. Hierdie artikel is ’n saadjie. Voel vry om Wikipedia te help deur dit uit te brei.


Vir ’n artikel oor die oblast met dieselfde naam, sien Twer-oblast. Twer (Russies: Тверь) is ’n stad in Rusland en die hoofstad van die federale deelgebied Twer-oblast. Dit is deel van die Sentrale Federale Distrik en is geleë by die samevloei van die Wolga- en die Twertsa-rivier. Dit was van 1931 tot 1990 bekend as Kalinin (Кали́нин). Die Wolga verdeel die stad in twee dele, noord en suid. Die Twertsa verdeel die linkeroewer (noord) in wes en oos en ’n derde rivier, die Tmaka, verdeel die regteroewer in oos en wes. Twer, wat 180 km noord van Moskou lê, was voorheen die hoofstad van ’n magtige Middeleeuse staat in die Russiese Ryk met ’n bevolking van 60 000 op 14 Januarie 1913. Die stad se huidige inwonertal is 414 606 (2015-raming). Daar word algemeen aanvaar Twer se stigtingsdatum is 1135, hoewel daar nie konsensus daaroor is nie. Sommige ramings is tot so laat as die tweede helfte van die 13de eeu. Die stad se naam is van Finse oorsprong, Tiheverä.


Crack of crack-kokaïen is ’n rookbare en waarskynlik die mees verslawende vorm van kokaïen wat in 1961 internasionaal verbied is. Die dwelm word gekook saam met ammoniak of ’n ander basis, waarna die oortollige vog verwyder word. Nadat dit uitgedroog is, kan dit gerook word deur dit op ’n strokie aluminiumfoelie te plaas en dit van onder af te verhit. ’n Glaspyp kan ook gebruik word. Dikwels word crack met te veel natriumwaterstofkarbonaat (koeksoda) of ander basispoeier uitgekook sodat ’n deel van die poeier nie oplos nie en die uiteindelike hoeveelheid crack meer word. Hierdie "vervuiling" veroorsaak die kenmerkende geknetter waarvandaan die naam crack kom. In verhouding met ander dwelms is crack duur, maar die prys is redelik stabiel. Crack is nie liggaamlik verslawend nie, maar wel sielkundig. Die mate van geestelike verslawing kan so groot wees dat liggaamlike klagtes ook by onthouding kan ontstaan. Daarom word soms verkeerdelik aangeneem crack is liggaamlik verslawend. Dieselfde geld vir gewone kokaïen, hoewel crack dikwels as meer verslawend beskou word. Die aanvanklike uitwerking van crack is om die brein ’n groot hoeveelheid dopamien te laat afskei; dit is ’n chemiese stof wat gevoelens van euforie tot gevolg kan hê.


Doris Day (3 April 1922 – 13 Mei 2019), gebore as Doris Mary Ann Kappelhoff, was ’n Amerikaanse aktrise, sangeres en diereregteaktivis. Doris Day het haar loopbaan in 1939 as sangeres in 'n big band begin. In 1945 het sy bekendheid verwerf met haar eerste groot treffer, Sentimental Journey, wat kort ná die Tweede Wêreldoorlog 'n ikoniese liedjie vir terugkerende Amerikaanse soldate geword het. Nadat sy haar groep, Les Brown & His Band of Renown verlaat het om 'n loopbaan as solo-sangeres aan te durf, het sy 'n platekontrak met Columbia Records gesluit wat haar enigste etiket sou bly. Die kontrak het twintig jaar lank, van 1947 tot 1967, geduur en meer as 650 opnames ingesluit wat van Doris Day een van die gewildste en mees bekroonde musikale kunstenaars van die 20ste eeu gemaak het. In 1948 het Sammy Cahn, Jule Styne en haar destydse agent, Al Levy, haar oorreed om 'n oudisie vir die regisseur Michael Curtiz te doen. Dit was suksesvol genoeg om haar die vroulike hoofrol in Romance on the High Seas te besorg.


Death was 'n Amerikaanse death metal musiekgroep vanaf Orlando, Florida, gestig in 1983 deur kitaarspeler en sanger Chuck Schuldiner. Death is beskou as een van die mees invloedryke musiekgroepe in death metal en 'n baanbreker in die extreme metal-subgenre van death metal. Hulle eerste album, Scream Bloody Gore, is wyd beskou as die eerste death metal album. Gestig in 1983 of 1984 deur Chuck Schuldiner in Orlando, Florida. Chuck Schuldiner Shannon Hamm Richard Christy Scott Clendenin 1987: Scream Bloody Gore 1988: Leprosy 1990: Spiritual Healing 1991: Human 1993: Individual Thought Patterns 1995: Symbolic 1998: The Sound of Perseverance Rivadavia, Eduardo. "Death Biography" (in Engels). AllMusic. Geargiveer vanaf die oorspronklike op 19 Julie 2019. Besoek op 21 Februarie 2014. Lys van heavy metal-kunstenaars Amptelike webwerf Death by AllMusic


Alvar Aalto Finse argitek en ontwerper Skool Moderne Internasionale Argitektuur Beduidende projekte Tegniese Universiteit in Helsinki Aalto-woonstelgebou in Bremen, Duitsland Finlandia-konsertsaal, Helsinki Ontwerpkuns Teewa Toekennings en pryse Royal Gold Medal for Architecture (Verenigde Koninkryk) in 1957 Goue medalje van die American Institute of Architects (VSA) in 1963 Hugo Alvar Henrik Aalto (* 3 Februarie 1898 in Kuortane; † 11 Mei 1976 in Helsinki) was 'n Finse argitek en ontwerper. Vanweë sy beduidende bydraes tot die klassieke moderne boukuns word na hom in Skandinawië soms as die "Vader van modernisme" verwys. Alvar Aalto word as die beduidendste Finse argitek van die 20ste eeu en as een van die invloedrykste ontwerpers van meubels en ander gebruiksvoorwerpe beskou. Aalto het streeksgebonde en kulturele tradisies op 'n estetiese manier met organiese vormtaal verbind. Hy het steeds gepoog om sy ontwerpe by die spesifieke behoeftes van mense aan te pas, waarby hy sy eie idees van funksionalisme en plastiese vorme verwesenlik het. Aalto se werk sluit argitektuur, meubels, tekstiele en glasware in.